Eguraldi txarra eta lehia estua | Kirola | Berria\nEguraldi txarra eta lehia estua\nEguraldi txarrak ezin izan du zapuztu Pirinioetan ospatzen den festa. Aurten, gainera, Grande Courseren barruan jokatu da Open Altitoy Ternua. Gazteen mailan, mutiletan, Iñigo Martinez de Albornoz eta Pablo Oderizek irabazi dute, eta, nesketan, Carla Martinez de Albornoz hirugarren izan da. Helduek postu duinak lortu dituzte.\nKilian Jornet eskiatzaile kataluniarra, Baregesen lehiatzen. ALTITOY\n2016ko martxoak 1 - Bareges\nLasterketak hasi aurretik itzal egiten die, bai lehiakideei, bai probei berei, izan mendiko eskian, izan mendi lasterketetan. Lehia hasi orduko, protagonista izaten da, eta bere itzala handitzen du. Hala izan da Open Altitoy Ternuan ere, asteburuan, Baregesko eski estazioan (Okzitania). Kilian Jornet mendiko eskiatzaile eta korrikalari kataluniarra da. Ez hura bakarrik, ordea: bikoteka lehiatzen da, eta Jornetek Matheo Jacquemod eskiatzaile frantziarra izan zuen alboan.\nBi egunetan jokatzen den probak ez zuen eguraldia alde izan. Probaren ibilbidean aldaketak egin zituzten antolatzaileek.\nLehia oso estua izan zen bi egunetan. Jornetek eta Jacquemodek aurkari binkainak izan zituzten, italiarrak: Matteo Eydallin eta Damiano Lenzi, batetik, eta Robert Antonioli eta Michele Boscacci, bestetik.\nLarunbatean, hiru bikoteak elkarrekin iritsi ziren helmugara, lau segundo eskaseko aldearekin. Eydallin-Lenzi bikoteak irabazi zuen, baina Jornet-Jacquemod bikotea segundo berean sartu zen. Herenegun ezagutu zen irabazlea, beraz. Hasieratik jarri ziren buruan Jornet eta Jacquemod, baina aurkariek haien itzalaren atzetik ibili ziren, metro gutxitara, azken metroetaraino. Helmugara iristeko 100 metro falta zirela, korrika egiteko unean, Jornetek eta Jacquemodek aurrea hartu zuten. Azkenean, bederatzi segundoren aldea besterik ez zieten atera. Bederatzi segundo, bi egunetan, ia lau orduko lehia jokatu eta gero.\nRoux eta Mollaret nagusi\nLehen euskal herritarrak Iñigo Lariz eta Igor Alzelai izan ziren, 18. postuan. Horien atzetik, elkarren segidan, Lander Alvarez eta Joseba Tobar 35. postuan eta Arkaitz Irureta eta Javi Dominguez 36.ean. Emaitza bikainak, Grande Courseko proba dela aintzat hartuta.\nEmakumeetan faboritoek irabazi zuten: Laetitia Rouxek eta Axel Mollaretek. Bi egunetan irabazi zuten, eta hamargarren izan ziren sailkapen nagusian.\nNahia Quincoces mendexarra zen Euskal Herritik joandakoen artean aukera gehien zuena, baina larunbatean erori egin zen, eta, ondorioz, herenegun parte ez hartzea erabaki zuen. Uxue Fraile eta Lide Leibar zortzigarren izan ziren. Frailek ezin izan zuen iazko garaipena errepikatu.\nGazteen mailan izan ziren albiste pozgarrienak. Iñigo Martinez de Albornoz donostiarraren eta Pablo Oderiz iruindarraren bikoteak irabazi zuen mutiletan. Lehen egunean B ibilbidean aritu baziren ere ?motzagoa eta desnibel positibo gutxiagorekin?, bigarren egunean A ibilbidean lehiatu ziren, helduekin. Bederatzigarren izan ziren.\nCarla Martinez de Albornozek ere podiumera igotzeko aukera izan zuen. Chloe Formigue lagun frantziarrarekin hirugarren postuan sailkatu zen donostiarra.\nEguraldiak ez zuen asko lagundu bi egunetan. «Ibilbideak asko baldintzatu gaitu», zioen Carlos Hernando lasterketako zuzendariak. Espero zuten: «Asteazkenean iritsi ginenean bagenekien eguraldia nolakoa izango zen, eta bete-betean asmatu dute».\nBalorazio gazi-gozoa egin zuen proba amaitu berritan. «Larunbatarekin nahiko gustura gelditu gara, baina igandearekin ez». Ibilbide gogorragoak nahi zituen antolakuntzak. Hala ere, neurri batean haien etsipena berdindu du lehia estuak.\nDatozen urteetan Grande Courseren barruan jarraitzeko aukera handiak dituzte, zirkuituko arduradunek antolatzaileei jakinarazi zietenez: «Oso pozik daude lasterketarekin, eta egiten zuen eguraldia ikusita lasterketa bera egitea ikaragarria izan dela esan digute».\n«Bederatzigarren postua oso motibagarria izan da»\n«Hau da Pirinioetako lasterketarik onena»\n«Gogorra da lasterketa txarrena hemen egitea»


Andoni Agirregomezkorta: “Pertsona bakoitzak bere izaera propioa izan behar du eta hau besteengandik ikasiz lortzen da” | euskaljakintza\nBy irodriguez on 2008(e)ko abenduak 16 in solasean\nAzkenean iritsi zen horrenbeste desiratzen nuen eguna: Andoni Agirregomezkorta elkarrizketatzeko aukera izango nuen! Asko miresten dudan pertsona denez, zeharo urduri heldu nintzen EITBra, kamera bizkarrean hartuta. Nola agurtu? Nola jokatu? Ezagun izate hutsarengatik pertsona berezia edo goi- mailako norbait dela edo desberdin tratatu behar zaiola pentsa dezakegu, baina Andonik aurkakoa frogatu zigun, benetan jatorra baita. Nahiz eta leher eginda egon, lanean ari zela, tartetxo bat eskaini zigun.\nAndoniri buruz asko ez dakienari adierazi diezaioket Andoni antzezle donostiarra dugula, eta gaur egun Vaya Semanitan lan egiten duela. Bere ibilbide profesionalari dagokionez, Tu a Tu eta A ze parea! antzezlanetan aritu da, besteak beste, baita Sorginen Laratza saioko zenbait sketchetan eta Hasiberriak telesailean ere.\nKaixo, Andoni! Eskerrik asko elkarrizketa honi tartetxo bat eskaintzeagatik. Zuei.\nBeno, aipatu bezala antzezpen ikasketak burutu dituzu. Txikitatik al zenuen antzezle izateko grina hori? Bai. Beharbada kontzienteki, ez, baina betidanik gustatu zait antzezpena. Txikia nintzela, nire arreba nagusiak ikastolan egiten zituen antzezlanetako entseguetara joaten nintzen, eta asko gustatzen zitzaidan.\nHorrez gain, hainbat iragarkitan parte hartu duzu Keler garagardoaren Epa! arrakastatsuan, adibidez, eta EITBrako spot askotan. Zer-nolako eragina izan dute zure bizitza profesionalean? Beste lanetarako ateak ireki dizkizute? Kelerren iragarkiaren kasuan, baietz esango nuke. Badakit, hura ikusita, orduan Vaya Semanitako zuzendari zena nitaz gogoratu zela. Beraz, gutxienez horretarako besterik izan ez bazen ere, balio izan zuen. Azkenen finean, ezagun egiten zara iragarki baten bidez. Eta oso garrantzitsua da bai jendeak eta bai lanbide honetan jarduten dutenek zu ikustea.\nOnetik eta txarretik, denetik ikasten da\nIzan al duzu inoiz zure bizitza profesionalean, zure esku balego, ezabatuko zenukeen egoera deserosoren bat? Beno, lanbide guztietan bezala, beti egoten da gauzaren bat itsusia. Baina beno, nik, ezabatu, ez nuke ezer ezabatuko. Onetik eta txarretik, denetik ikasten da. Eta txarrarekin bizitzen eta txarretik ikasten ere ikasi behar da.\nHasieran Oscar Terolek aurkezten zuen Vaya Semanita. Zer da burura datorkizun lehenengo gauza lan honen proposamena egiten dizutenean? Ardura handia eta ez dakit ez nukeen beldurra esangoâ€¦ (barreak) Nik ez nuen elkarrizketa bat egin sekula. Beno, kalean Jaiak saioan, bai. Baina pertsonaia ezagunei ez nien inoiz elkarrizketarik egin. Baliteke nik nire lana ondo egitea, baina, azkenean, zekitenek nigan konfiantza izan zuten eta itsu-itsuan onartu nuen.\nGero eta berrikuntza gehiago ditu saioak, antzezleei eta atalei dagokienez. Azalduko al dizkiguzu, zure ustez, alderdi onak eta txarrak? Zergatik eman zenituzten aldaketa horiek? Guk urtez urte egiten ditugu aldaketak, ahal izanez gero, noski. Gure ustez, programak oso freskoa izan behar du, eta, freskotasun horren ondorioz, atalak aldatu egiten dira. Beti izanen da atalen bat beste batek baino arrakasta handiagoa duena; beraz, erne egon behar izaten dugu jakiteko zeinek funtzionatzen duen eta zeinek ez, eta, hori ikusita, batzuk kendu eta besteak jartzeko. Batzuetan denek funtzionatzen dute eta ideia berriren bat dugunean, bada, aurrera…\nVSko sketch ugaritan hartzen duzu parte, pertsonaia desberdinak jorratuz. Denen artean zein da, zure ustez, zure izaerarekin antza gehien duena? Uff ! (barreak) Nik esango nuke bat ere ez dagoela egiten ditudan guztietatik. Denak pertsonaia komikoak dira eta denek dituzte euren miseriak. Agian, guztiak hartuta, bakoitzetik atera genezake nire ezaugarriren bat. Dena den, ez dut uste inoren antza dudanik.\n2006an Vaya Semanitak Ondas saria jaso zuen. Zer eman zizun horrek? Bultzakada handia. Momentu horretan urtebete pasatuta zen taldearen banaketa gertatu zenetik, hau da, momentu hartan oraindik urte bat generamatzan martxan. Horregatik, norbaitek â€œBide onetik zoazteâ€ esatea behar genuen oraindik, eta Ondas saria jasotzea zerbait gehiago izan zen. Niretzat oso-oso gauza ederra izan zen.\nSaioko zein atal duzu gustukoen: Euskolegas, Javier Clementeren kontakizunak, Los Batasunisâ€¦? Oso ondo pasatzen nuen Euskolegas egiten, Vaya Semanitaren barruan. Baina, aurten, Euskolegas ez da gurekin egongo, euren izaera propioa hartu dute eta, hortaz, bere telesail propioa izango dute; izan ere, luzapen edo iraupen handiko pertsonaiak ditu. Programaren barruan bi denboraldi uste dut izan direla. Gainera, harro sentiarazten nau arrakasta izateak eta horretaz baliatzeak telesail bat egiteko. Benetan gauza polita izan da.\nBa al duzu norbait eredutzat zure lanean jarduteko? Ez dut zehazki inor begiz jotzen. Pertsonaiekin bezala, nik miresten ditudan aktoreen edo lanbide honetan ibiltzen direnen artean, beti dago baten bat gustatzen zaidan ezaugarriren batekin eta bakoitzetik pixka bat hartzen dut. Baina ez dut esaten: â€œBegira, nik honek bezala jokatuko dut edo saiatuko naiz hau bezala izatenâ€. Eta azkenean aktore bakoitzak, beno, pertsona bakoitzak, bere izaera propioa izan behar du eta hau besteengandik ikasiz lortzen da.\nNola daramazu ezagun izatea eta jendeak kaletik ezagutzea? Batzuetan gogorragoa da, besteetan hobea. Programa komiko bat egitearen zortea dut; eta, beraz, pertsona gehienek (denak ez esateagatik) modu onean hurbiltzen zaizkit, irribarre batez, zoriontzeko asmoz. Baina, noski, nik ere baditut nire egun txarrak eta tarteka norbait hurbiltzen zait, txiste bat kontatuko diodalakoan, eta ez diot egiten. Baina, dena den, beti saiatzen naiz zintzo jokatzen jendearekin, inor ez dut gaizki tratatzen mundu guztia etortzen zaidalako modu onean eta, gutxienez, ondo trata dezadan merezi dutelako. Hala ere, badira bakarrik egon nahi duzun egunak eta, ezagun zarenean, zaila izaten da, mendira joan ezean. Askotan semearekin nabil herritik eta semeaz gozatu nahi izaten dut, lasai-lasai; baina beti sentitzen dut begiren bat edo beste niri begira. Beraz, batzuetan gogorra da. Azkenean, mundu honetan lan egiten duen batek jakin behar du hau gertatuko dela eta aurrera egin.\nNola edo non ikusten duzu zeure burua hemendik urte batzuetara? Beste zerbaitetan aritzea pentsatu duzu inoiz? Noski, Vaya Semanita ez da betiko izango, noizbait bukatu egingo da. Saioa jada dezente ari da luzatzen, gaur egun ez baitaude programa asko emititzen sei urte daramatzatenik. Beraz, bai, gero beste zerbait egin beharko dut. Zer izango den ez dakit, baina horretarako ere bat prest egon behar da eta nik ere prestatu behar dut pixka bat momentu horretarako, Vaya Semanita bukatzen denerako. Beste zerbaitetan aritu beharko naiz; dena den, beste horren zain egon beharrean, nahiago dut horren bila joan. Ez dakit zer izango den. Ahal izanez gero, telebista gehiago; bestela, antzerkia ere faltan botatzen dut.\nLaneko kontuak alde batera utzita, zure aisialdian zer duzu gustuko? Lasai egotea. Jendeak kaletik ikusten gaitu eta gu oso ondo bizi garela pentsatzen du. Baina ni eta nire lankide guztiak ia-ia hemen, Miramonen, bizi gara, etxera joan gabe (barreak). Beraz, lana ez dudanean, etxean lasai egotea, etxe inguruan ibiltzea edo, ez dakit, asteburu pasa joatea gustatzen zait.\nBat bere buruaz eta egin dezakeenaz ziur egon behar du.\nEta, bukatzeko, emango al zeniguke aholkuren bat zureak bezalako elkarrizketa borobilak egiteko? Batez ere, bat bere buruaz eta egin dezakeenaz ziur egon behar du, eta lasai. Azken finean, aurrez aurre daukaguna beste pertsona bat da, gu bezala, bere akats eta bertuteekin. Beraz, gureak ulertzen ere jakingo du. Lasaitasunez hartu behar dira gauzak.\nBeno, bada, eskerrik asko eta zorte on! Zuri.\nElkarrizketarekin amaitu genuenean, Andoniri eskerrak eman besterik ez nuela uste nuen. Baina hori ustekabea! EITBko telesail eta saio desberdinak grabatzen diren guneak erakutsi zizkidan! Hau guztia dela eta, eskerrak eman nahi dizkiot Andoniri eskainiriko aukera honengatik eta bere bizitzaren zatitxo bat gurekin partekatzeagatik. Hitzordu honen bidez frogatu digu distira handia duen izarra dela; bai profesionalki, eta baita pertsonalki ere!\n3 Responses to Andoni Agirregomezkorta: “Pertsona bakoitzak bere izaera propioa izan behar du eta hau besteengandik ikasiz lortzen da”\njon 2008(e)ko abenduak 16 at 8:37 pm #\nAndoni Agirre…. ez al zenuen abizen errazagorik zeukan beste inor aurkitu?jajaja\nEgia esan nahikoa barre egin dut telebistaren aurrean jarrita Vaya Semanita ikusten. Elkarriketa eiteko berak emandako ahokuak bete dituzula esango nuke, benetan ekarrizketa aparta atera baitzaizu Zazo!\nBesterik gabe horrela jarraitzea opa dizut.\nIan 2008(e)ko abenduak 17 at 7:48 pm #\nAupa, Zazo! Lehenik eta behin, zorionak elkarrizketarengatik! Ez nekien Euskolegasekin telesail bat egin behar zutenik! Gehien gustukoen saila zen “Vaya Semanita”n…\nHalaber, harrigarria da zenbat aldatu daitekeen pertsona baten lan-egoera iragarki baten ondoren! Fama handia hartu zuen iragarki hark eta nire ustez, asko lagundu dio Andoniri gaur egun dagoen lekuan egoteko.\nZorionak berriz ere, Zazo! :-*\nGumpB 2008(e)ko abenduak 28 at 1:41 pm #\nAndoniA…….. Eskerrik asko.\nUtzi erantzuna GumpB(r)i Click here to cancel reply.


Galaxiaren erdialdean milaka zulo beltz daudela kalkulatu dute - Zientzia Kaiera\nHamabi zulo beltz bitar antzemateko gai izan dira astrofisikariak, estruktura horiek sortzen dituzten X izpien analisiari esker. Ondorioztatu dutenez, gure galaxiaren erdialdetik gertu milaka zulo beltz egon daitezke.\nX izpien bidezko astronomiak izugarrizko aurrerapena egin du azken urteetan. Duela lauzpabost hamarkada, diziplina hori martxan jarri zenean, astrofisikariek izugarrizko trikimailuak egin behar zituzten espaziotik datorren argi espektroaren eremu hori behatu ahal izateko. Ikerketa arlo berriaren hastapenetan, batez ere globo estratosferikoak erabiltzen zituzten. Atmosferak (zorionez) X izpiak xurgatzen dituenez, ezinbestekoa da atmosferaren eraginetik kanpo egotea behaketak egin ahal izateko.\n1. irudia: Chandra behatokiak eskuratutako datuei esker egin dute aurkikuntza. Irudian, galaxiaren erdialdeko Sagitarius A* eremua. (Argazkia: NASA/Chandra)\nGaiaren inguruan Walter Lewinek For the love of physics liburuan kontatutakoa zeharo argigarria da. Globoak oso garestiak ziren, eta Esne Bidearen erdialdean sortzen ziren X izpien isuriak antzemateko Hego Hemisferiora jo behar zuten -Lewinen kasuan, AEBetatik Australiara-. Globoei jarraipen etengabea egin behar zieten, batzuetan hegazkinez, eta gero lurrean onik berreskuratu behar zituzten. Ahalegin hauek guztiak egin ostean, gainera, batzuetan datuak betiko galtzen ziren.\nSatelite artifizialen garapenak teknika izugarri erraztu zuen, eta denborarekin, gainera, X izpien jarraipena egiteko beren-beregi prestatutako behatoki bat martxan jarri zen: Chandra espazio behatokiari esker, X izpien isuriak zehaztasun handiarekin ikertzeko aukera dago orain.\nBehatoki horren bitartez eskuratutako datuak erabili dituzte orain aurkikuntza nabarmena egiteko. Ikertzaile talde batek Nature aldizkarian proposatutakoaren arabera, Esne Bidearen erdialdean milaka zulo beltz egon daitezke. Aurkikuntza hori egiteko, X izpien ikerketa funtsezkoa izan da.\nModu teorikoan bada ere, aurretik ere zientzialariek aurreikusia zuten galaxia handien erdian dauden zulo beltz supermasiboen inguruan beste zulo beltz txikiagoak egon behar direla. Hala ere, orain arte ezinezkoa izan da horien antzematea.\nGure galaxiaren kasuan, erdialdeko zulo beltzak Sagittarius A* izena du. Berez, Esne Bidearen erdian kokatuta dagoen irrati iturria da hori, baina zientzialariek uste dute estruktura horren barruan zulo beltz supermasiboa dagoela. Orain, zulo horren inguruan beste hamabi zulo beltz bitar daudela ikusi dute, eta horrek bidea eman die ikertzaileei pentsatzeko 10.000 zulo beltz baino gehiago egon daitezkeela galaxiaren erdialdetik parsec bateko erradio batean (3,3 argi urte inguru).\nBerez, zulo beltzek dentsitate infinitua duen puntu batean –singularitate batean, fisikarien esanetan- bilduta dute materia. Singularitate horren inguruan grabitatea hain da handia ezen argia ere ezin baitaiteke atera. Horregatik, inguruan duten materiaren arabera identifikatu ohi dira berez “ikusezinak” diren estruktura horiek. Normalean gasez eta hautsez osatutako diskoak dituzte inguruan biraka, eta materia hori zuloan erortzen den aldiro materia beroa edota erradiazioa ateratzen dira zulo beltzetik.\n2. irudia: Galaxiaren erdialdea, X izpien bidezko behaketan. Gorriz, iturri termikoak agertzen dira; urdinez, iturri ez-termikoak. Azken hauek zulo beltzei dagozkienak dira. (Argazkia: Nature)\nZulo beltz bitarrak zulo beltz batek eta izar batek osatutako estrukturak dira. Zuloek izarren gasa xurgatzen dute, eta prozesuan izarrek X izpiak isurtzen dituzte. Zulo beltz bitarren eta ohiko zulo beltzen arteko balizko proportzio bat kontuan hartuta, astrofisikariek kalkulatu dute galaxiaren erdialdean egon daitekeen zulo beltzen kopurua.\nHamabi zulo beltz antzematea lortu badute ere, euren banaketa aztertuta 300-500 zulo beltz bitar egon zitezkeela kalkulatu dute. 100 zulotatik 5 zulo bitar direla kalkulatuz gero, orotara 6.000-10.000 zuloko kopurua ateratzen da.\nGalaxien osaketari buruz zabalduen dagoen teoria berresteko aukera eman die aurkikuntzak. Teoria horren arabera, gure galaxia sortu zenetik, Sagittarius A* zulo supermasiboaren inguruan dagoen gasezko eta hautsezko haloak izar erraldoi ugari “elikatu” zituen, eta, behin haien erregaia bukatuta, izar horiek zulo beltz bihurtu ziren.\nIkerketaren erronka handienetako bat izan da bereiztea zulo beltzetatik datozen X izpiak eta beste iturrietatik datozenak; kasurako, izar nano zurietatik edo neutroi izarretatik. Kontuan izanda, gainera, galaxiaren erdiko aldea dentsitate handiko eremua dela, eta Lurretik distantzia itzeletara dagoela.\nColumbiako Unibertsitateko (AEB) Charles Hailey astrofisikariak gidatu du ikerketa. Hala azaldu du lanaren ekarpena. “Zulo beltz supermasiboak zulo beltz txikiekin nola elkar eragiten duten ikertzeko Esne Bidea baino ez daukagu eskura. Izan ere, beste galaxietan elkarrekintza horiek ikusteko biderik ez dugu. Nolabait esateko, hau da fenomenoa ikertzeko daukagun laborategi bakarra”, azaldu du astrofisikariak ohar batean.\nEtorkizunari begira, Haileyk berak aldarrikatu du orain egindako kalkulua baliagarria izan daitekeela urte gutxi barru gero eta modu finagoan garatzea espero den teknika bat hobetzeko: grabitazio-uhinen bitartezko astronomia fintzeko, hain zuzen. “Ohiko galaxia batean dauden zulo beltzen kopurua jakinda, errazagoa izango da jakitea zenbat grabitazio-uhin lotuta egon daitezke zulo beltzei”.\nCharles J. Hailey et al. A density cusp of quiescent X-ray binaries in the central parsec of the Galaxy. Nature 556, 70–73 (2018). DOI:10.1038/nature25029\nArgitalpen-data: 2018/04/11 · Atala: Dibulgazioa, Kolaborazioak\nNaiara Barrado eta Itziar Garate Apirilaren 10ean Event Horizon Telescope (EHT) teleskopio sareak zientziaren historiako gertakari garrantzitsu baten berri eman […]\nJavier San Martín “Zulo beltz bat, etorkizuneko argiaren hiperazalaren kausazko iraganak Cauchy izeneko beste gainazal egitura batean duen osagarriak izan […]\nAsteon zientzia begi-bistan #198 – Zientzia Kaiera\n[…] horren berri. X izpien analisiari esker egin dute aurkikuntza, hori izan da ikerketaren funtsa. Chandra espazio behatokiari esker lortu dituzte emaitzak, izan ere, X izpien isuriak zehaztasun handiarekin ikertzeko aukera dago orain. Zulo beltz bitarrak […]


Literatura eta feminismoa aldarrien artean izan dira Euskadi sarietan | Kultura | Berria\nLiteratura eta feminismoa aldarrien artean izan dira Euskadi sarietan\nUxue Alberdik, Idoia Santamariak, Iñigo Astizek eta Karmele Jaiok jaso dituzte aurtengo euskarazko Euskadi sariak. Koronabirusa aipagai izan da ekitaldian, baina beste gai batzuk gailendu zaizkio\nIñigo Astizek Haur eta Gazte Literaturako Euskadi saria irabazi du, Joemak eta polasak obrarekin. Irudian, Astiz Bilboko Azkuna zentroan, atzo. MARISOL RAMIREZ / FOKU Tamaina handiagoan ikusi\nAurreko urteetan bezala, Pello Ramirezen biolontxeloak hasi eta girotu zuen aurtengo Euskadi literatura sariak emateko ekitaldia atzo. 24. aldiak ahalik eta itxura ohikoena izan zezan saiatu ziren arren, ordea, saihetsezina zen azken hilabeteetako lorratza ezabatzea, eta, horrenbestez, ezinezkoa zirudien COVID-19arekin ez beste modu batera hastea Bilboko Azkuna zentroan atzo antolatutako sari banaketa. Hizketan hasi eta berehala izan zuen ahotan Bingen Zupiria Eusko Jaurlaritzako Kultura eta Hizkuntza Politikako sailburuak, eta, are, ekitaldia aurrez aurre egiteko erabakia justifikatu zuen: «Ekitaldia sariaren parte da, irabazleen obraren zabalkundearekiko begirunez ere egina».\nSaridunak oholtzara igoz joan ahala, ordea, birusari beste hainbat gai gailendu zitzaizkion. Euskarazko saridunen artean, hitza hartzen lehena Uxue Alberdi izan zen, zeinak saiakeren kategorian irabazi baitu Kontrako eztarritik lanagatik, eta beste eguneroko gai bat izan zuen hizpide hark: «emakumeen kontrako biolentzia», alegia. Emakumeek okupatzen dituzten esparru guztiak indarkeriak «zedarrituta» daudela azpimarratu zuen, bertsotan azpimarratu ere. Honela borobildu zituen ahapaldiak: «Zuen artean naiz bertsolari, eta zuei esker». Besteak beste, bere aurreko emakume feministei adierazi zien esker ona. Horrez gain, gogorarazi zuen bi emakumezko idazleren saiakerak baino ez dituztela saritu euskarazko zein gaztelaniazko Euskadi sarietan; hain zuzen, berarena eta Arantxa Urretabizkaiaren Bidean ikasia liburua. Alegia, biak ala biak «biolentzia» horretaz dihardutenak: «Gizonak honi buruz idazten jarriko balira, agian emakumeek idatzi ahalko genuke munduaz».\nIdoia Santamaria igo zen ondoren, Ingeborg Bachmannen Aldibereko euskaratzeagatik saritua. Hark ere esker andana adierazi zuen; besteak beste, Juan Garzia, Maialen Berasategi eta Xabier Olarrari, «haien gomendio eta aupadarik gabe emaitza bestelakoa izango baitzen». Horien izenei batu zitzaien, ezinbestean, Bachmannena ere, zeinari «bereziki» eman baitzizkion eskerrak: «Oso ederra da, tarteka edo orduka bada ere, beste hizkuntza batean bizitzea eta, horri esker, beste lekuetara joateko aukera izatea».\nHaur eta gazte literaturaren alorreko irabazle Iñigo Astizen hitzaldiaren umoreak tonu orokorrarekin kontrastatu zuen. Joemak eta polasak liburu sarituaren ilustrazioen egileari, Maite Mutuberriari, eskerrak eta zorionak eman zizkion aurrena, eta, ondoren, obraren ildoari jarraituz, hizkuntzarekin jolastu zen oholtza gainean, hitzetako bokalak ordezkatuz: «Pozik nengoke hitzekin jolastea zer den gogorarazi bagenie irakurleei». Jolasak jolas, aldarri serio bat ere bota zuen, publikoaren barre algaren gainetik argi entzun zena: «Haur eta gazte literatura literatura da».\nKarmele Jaio izan zen agertokira igotzen azkena. Aitaren etxea-rekin irabazi zuen literatura saria, genero rolak hizpide dituen eleberri batekin, hain justu. Hala ere, osasun egoeraz ere oroitu zen: «Askok pentsa dezakete ez dela garai ona literaturari heltzeko, baina inoiz baino garrantzitsuagoa da. Literaturak, bere zehaztasunaren bitartez, mundu konplikatua erakusten digu». Halaber, literaturaren hilezkortasuna ere gogoratu zuen: «Zer utziko diegu hurrengo belaunaldikoei, ez bada literatura? Rafael Berriok abestu zuenez, bizitza laburra da; artea, luzea».\nGaztelaniazko sariei dagokienez, Aixa de la Cruzek irabazi zuen literatura saria, Cambiar de idea obrarekin; Miren Asiainek, ilustraziokoa, Un millón de ostras en lo alto de la montaña-ko lanengatik; eta Borja Barragurik, saiakerakoa, Larga vida a la socialdemocracia obrari esker.


Pinturicchio - Wikipedia, entziklopedia askea.\nSiena, 1513ko abenduaren 11 (egutegi gregorianoa) (60/61 urte)\nChapel of the Bishop Eroli (en)\nCrucifixion between Sts. Jerome and Christopher (en)\nBernardino di Betto, ezizenez Pinturicchio edo Pintoricchio (Perugia, Romagna, Italia, 1454 - Siena, Italia, 1513) italiar pintorea izan zen.\nPeruginorekin batean egin zuen lan Kapera Sixtinoan 1481-1483 urteetan. Belvedereko jauregiko atal bat dekoratzeko eskaria egin zion Inozentzio VIII.ak eta Alexandro VI.ak Vatikanoko Borgia etxeetako sei aretoak dekoratzeko (1493-1494). Sant Angeloko gazteluan egin zuen lan, eta Erromako Santa Maria in Aracoeli elizan ere pintura garrantzitsuak margotu zituen ("San Bernardinoren heriotza"). Piccolomini kardinalak Sienako katedraleko liburutegia dekoratzeko eskatu zion 1502an.\nLan nagusiak: "Ama Birjinaren koroatzea", "Erregeen gurtza", "Ama Birjinaren deikundea", "Santa Katalinaren borroka" eta "Eneas Piccolomini poeten koroa jasotzen Frederiko III.aren eskutik".\nWikimedia Commonsen badira fitxategi gehiago, gai hau dutenak: Pinturicchio


Appa hi! aplikazioa, orain baita Iphone-erako ere - Ahotsak.eus\nAppa hi! aplikazioa, orain baita Iphone-erako ere\n2021ko abe. 24a, 14:47\nOñatiko hika ikasteko aplikazioa aurkeztu genuen azaroaren amaieran, Android telefonoetarako, eta harrera bikaina izan du. Orain Apple-en dendan ere eskuragarri dago. Modu errazean, jolasean, hika ikasteko aukera ematen du.\nAppa hi! aplikazioa arrakasta handia ari da izaten: 700 aldiz deskargatu dute, eta une honetan 500 lagunek baino gehiagok daukate instalatuta. Oñatiko hitanoa ikasteko aplikazioa da, eta bost astean hika egiten ikasteko aukera ematen du. Azaroaren amaieran aurkeztu genuen, Android telefonoetarako. Orain, berriz, AppStoren ere eskuragarri dago, iphone-etarako. Badihardugu euskara elkarteak garatu du, CodeSyntax-ekin elkarlanean eta Oñatiko Udalari esker.\nJolastuz ikasi: modu errazean, jolasean, ia konturatu gabe 5 astean hitanoaren oinarriak ikasteko aukera ematen du. Hitanoaren oinarri teorikoak eskaintzen ditu, baina ikasketa prozesuaren funtsa galdera-erantzun estiloko jokoa da. Doakoa da eta PlayStoren dago eskuragarri. Deskargatu, eta hasi jokatzen! Eta gero Hikalagunean izena ematea gomendatzen dizugu, ikasitakoa praktikatzeko eta hikalagun berriak egiteko!\n35 egunean, egunero pilula batean, informazio jakin bat ematen da: azalpenak, marrazkiak -Mirari Sagarzazu marrazkilariarenak- eta bideoak, adibideekin. Ondoren, azalpenekin lotutako galdera-sorta bat dator: partidak. Galdera guztiei zuzen erantzunez gero, hurrengo egunean beste pilula bat egiteko aukera dauka erabiltzaileak. Bestela, berriro saiatu daiteke: partidak errepikatu ditzake. Nahi beste aldiz, ondo egin arte. Astero errepaso bat egongo da, eta maila bat igotzeko aukera. Guztira bost maila dira gainditu beharrekoak, aste bakoitzeko bat. Bakoitzak bere erritmora egin dezake prozesua. Galderei zuzen erantzuten eta mailak gainditzen doanak, azkarrenak, bost astean lortuko du Oñatiko hika ikastea.\nBadiharduguk hartu zuen elkarrizketak egiteko eta proiektua gidatzeko ardura, herriko beste eragile batzuen parte-hartzearekin (besteak beste, Udal Euskaltegia eta Jabetze Eskola), eta elkarrizketak Ahotsak.eus proiektura bideratu dira. Ondoren, hitanoaren erabileran eragiteko hainbat bide jorratu dira: ikus-entzunezkoak, hikalaguna, liburuxka, hikaren txuleta, hika ikastaroak... Hikaldixa ere egin genuen! Pausoz pauso egin dena ikusteko: https://ahotsak.eus/egitasmoak/ingo-xonau/


Lasarte-Oriako kaleak euskal giroaz betetzeko hitzarmena - Lasarte-oria - Txintxarri.eus\nLasarte-Oriako kaleak euskal giroaz betetzeko hitzarmena\nTxintxarri Aldizkaria 2021-10-08 13:15\nAgustin Valdivia alkatea eta Ttakun Kultur Elkarteko lehendakari Mari Karmen Ormazabal Jaietako hitzarmena sinatu ostean.\nTtakun Kultur Elkartea-k eta Lasarte-Oriako Udala-k Jaietako hitzarmena sinatu dute gaur, goizean. Lasarte-Orian errotuta dauden euskal giroko jaiak antolatzeko hiru urtetako laguntza jasoko du kultur elkarteak\nEuskal Inauteriak, Azkorteko Erromeria, Sorgin Dantza, Santa Ana Parodia, Santomas eta Olentzero eta Mari Domingiren etorrera. Horiek dira gaur goizean Agustin Valdivia alkateak eta Ttakun Kultur elkarteko lehendakari Mari Karmen Ormazabalek sinatutako hitzarmenak diruz lagunduko dituen jaiak. Txus Alonso Jaiak saileko batzordeburua eta Haritz Salaberria Ttakun Kultur elkarteko kudeatzailea ere izan dira hitzorduan.\nAlonsok akordioaren nondik norakoak azaldu ditu. Azken asteetan elkarte ezberdinekin sinatzen ari diren Jaietako hitzarmen sortan kokatua dagoela adierazi du Jaiak saileko batzordeburuak. Era berean, jai horiek diruz lagunduta Udalak Lasarte-Oria bizirik egoteko hartutako konpromisoa betetzen duela nabarmendu du .\nTtakun KErekin sinatutako hitzarmenari dagokionez, Lasarte-Orian errotutako jaiak antolatzen dituela azpimarratu du: Euskal Inauteriak, Azkorteko Erromeria, Sorgin Dantza, Santa Ana Parodia, Santomas eta Olentzero eta Mari Domingiren etorrera. Horregatik, kultur elkarteak aipatu jaiak antolatzeko 12.386 euro jasoko ditu aurten; 2022. urtean, 17.532 euro eta 17.777 euro, 2023.urtean.\nJai batzordeburuak Ttakunek ekimenetako batzuk dagoeneko gauzatu dituela azpimarratu du eta Gabonetakoak aurki elkarrekin lantzen hasiko direla aipatu du: "Ea Gabonetako ekimenak normaltasunez gauzatu ahal diren". Horrez gain, Ttakuni jaiak antolatzeko egiten duen ahalegina eskertu dio Alonsok.\nHaritz Salaberria Ttakuneko kudeatzaileak pandemiak baldintzatuta, hitzarmenean zehaztutako ekimen batzuk bertan behera geratu edo moldatu behar izan direla azaldu du. "Baina hemendik aurrera jai horiek guztiak antolatu ahal izatea espero dugu," adierazi du.


Tapoi Solidarioak - Sopela\nZER TAPOI MOTA?\nBAT EGIZU TAPOIEN BILKETA SOLIDARIOAREKIN\nKeinu soil batek pertsona askoren bizi-kalitatea hobetzen lagun dezake. Gure udalerrian birziklatzeko ohitura sortzeko asmoz, ingurumenarekiko kontzientziazioa eta elkartasuna uztartuz, Sopelako Udaletik tapoiak modu solidarioan biltzeko ekimen bat jarri dugu abian, hainbat erakunde eta ongintzako kausen alde.\nLehen bilketa honetan jasotzen den diru guztia Sanfilippo Sindromea duten haurren familia eta lagunez osaturiko Euskadiko Sanfilippo Elkarteari emango zaio. Gaur egun, EAEn 7 kasu ezagutzen ditugu, bat Gipuzkoan eta beste sei Bizkaian, horietarik hiru anai-arrebak izanik. Estatu maila 70 kasu daude. Elkarte hau 2013ko abendutik Estatu mailan lanean ari den Stop Sanfilippo Fundazioarekin lanean dihardu. Gurutzetako Unibertsitate ospitalearekin ere lepo-lepo lanean ari da sendatzea eta ezagutarazteko bideak urratuz.\nHala, irudi pertsonalizatua duten 4 edukiontzi gris ipini ditugu honako leku hauetan. Guztiak birziklatze irlen ondoan kokatzen dira:\nArrietaran: Solondota eta Arrietara kaleen arteko bidegurutzean, Indian tabernaren parean.\nAtxabiribil hondartzan: lurpeko edukiontzien eta autobus geltokiaren ondoan.\nEKIMEN HONETAN PARTE HARTU\n© SOPELA UDALA


Zerbitzuak » Yudelka\nKontserbazio eta zaharberritze artistikoa\nKontserbazioak eta zaharberritzeak ondasunen biziraupena luzatzea du helburu.\nNire eginkizunean bi bide erabili ohi ditut. Alde batetik, hondatzearen prebentzioa (kontserbazio prebentiboa edota babesa) eta, bestetik, hondatuta dagoena konpontzea (zaharberritzea). Zaharberritzera iristen garenean, kontserbazio prebentiboaren aplikazio faltagatik izan ohi da.\nOndasunak orokorrean, hainbat arrazoiengatik egon daitezke hondatuta: denborarengatik, faktore klimatikoengatik edota beste ustekabeko arrazoiengatik. Hala nola, garraio txar batengatik, edo ezusteko kolpe bat dela eta.\nKontserbazioan esku artean daukadanaren ezaugarriak mantentzea da lehentasuna. Era berean, zerbait zaharberritzen dudanean objektuaren jatorrizko propietateak mantentzen saiatzen naiz.\nLanbide honetan hainbat irizpide jarraitu behar dira, horien artean gutxieneko esku-hartzea eta denborak ematen duen kutsua mantentzea. Denborak patina izeneko azal bat osatzen du estalki gisa, eta beti errespetatu egin behar da, horrek ematen baitio balioa.\nGure artean aurkitzen ditugun ondasun arruntenak ondasun higigarriak izaten dira: esertzeko altzariak, gauzak gordetzekoak, bertan idaztekoak, margotzeko astoak, koadroak, marko apaingarriak, portzelana-irudiak, eskulturak eta abar.\nHala ere, beste ondasun batzuk ere badira: ondasun higiezinak deiturikoak.\nHauek, aldiz, ezin dira garraiatu, dauden lekuetatik ezin dira mugitu. Adibidez, ondasun higiezinak deitzen direnen artean, eraikuntza arkitektonikoak izan daitezke, baita beren barnean dauden hormako margoak ere.\nBerreskuratutako eta pertsonalizatutako EKO altzariak\nAltzari baten funtzioari eta praktikotasunari ez diogu gehienetan merezi duen arreta ipintzen. Askotan altzari batek leku edo toki batean ongi ez doala ikustean bota egiten dugu. Gero, gerta daiteke berriak zaharrak bezain baliagarriak ez izatea.\nOso arrunta da, adibidez, edozein etxebizitzatan zein saltokitan dekorazioa aldatzea erabakitzea; logela, edozein areto, harrera-leku bat eta abar.\nPareten kolorea aldatuta bakarrik, altzariak inguruarekin ez doazela bat ikusten dugu, hau da, lekuz kanpo gelditzen dira.\nHain justu, hori da nik egiten dudana, unean uneko modatik urrun gelditzen diren altzari horiek eguneratu.\nBeraz, altzariak integratzen ditut, guztiarekin harmonia bat sortuz. Horretarako altzariak berak inguratzen duen lekua aztertzea gustatzen zait, horrek erabakitzen baitu teknika eta estiloa.\nGauza zaharrak ere eguneratu daitezkeela jakitea, eta toki berri horretan ongi txertatzea egiten dudan beste lana da.\nObjektuak eguneratzen baditugu, birziklatu egiten ditugu. Ideiak, gustua eta teknika onena nire kontuz.\nHau nire alde sortzailea da. Objektu bakarrak sortzen ditut, gustu txar edo onekoak, begiratzen duenaren arabera. Antzinako modetara bueltatze horretan, eta horiek suposatzen duten balio gehigarri horren “kitsch” marka ager daiteke, oso garaikidea gelditzen den arren.\nApaingarri modura pentsatuak eta eginak daude, edozein toki pribatutan jartzeko akaso, pareta batean, iskina edo txoko bat poetizatzeko intentzioarekin.


Tankeak garajean | Iritzia | Berria\nLantzean behin halako keinuak egiteko ohitura duen patuak bat eginarazi zituen Gudari eguna eta Kataluniako hauteskundeak. Gudari eguna ez da azkenean Gerra egun bihurtu, eta lekukoek diotenez Katalunian atzo gauzak ibili bazebiltzan, normal antzean, kataklismorik gabe. Astelehen latza edukitzea tokatzen zitzaionari, hala eduki omen du eta oso latza izan bada medikuarenera joan ahal izango zuen, eskolak ireki dituzte, europarrak dira oraindik kataluniarrak eta, gutxi asko, dena bazebilen. Messiren belauna izan ezik, zerbait anormala aipatzearren —eta larria, alajaina! eta guztiok deitoratzen duguna, Messi zein den jakin gabe ere, halakorik balego mundu zabalean.\nTankeak, hortaz, garajean gelditu dira, eta Espainiak jarraitu ahal izan du armak Saudi Arabiara eta Egiptora saltzen Kataluniako balizko enfrentamendurako erreserbatu behar izan gabe. Venezuela zen lehen Espainiaren arma-erosle handi bat, eta ez dut uste alde horretatik Felipe Gonzalezek espantu handirik egiten zuenik. Kataluniatik Espainiari zetorkion hekatonbearekin oso okupatuta zegoelako izango zen, disidenteen abokatua.\n(Digresio bat: hekatonbea, Grezia Zaharrean, ehun idiren sakrifizioa zen —Anjel Errok menperatzen duen eremuan sartu naiz, barka Anjel—. Espainiako gonzaleztarrek eta objektibotasunaren paradigmatzat euren burua aurkezten duten hedabideek-eta ehun idi ez, lotsarik txikienak ere sakrifikatu dituzte demokraziaren aldarean abentura soberanista eroa salatzen. Hekatonbea izan izan da, beraz; nahiz eta gu ohartu ez. Grezia Berrian, makurragotzen dut digresioa, idirik apenas izango den eta herritarrak eurak dira sakrifizio-gai; eta hala ere botoa Tsiprasi ematen diote, kataluniarrek independentistei ematen dieten legez; behin eta berriro ekibokatuz, unionismo eta demokrazia errepublikar gorenaren guru diren aditu guztien ernegurako).\nHauteskundeetan denek irabazten dutela topikoa bada, Kataluniako azken hauetan badute txanpon beraren bi aldeek aldarrikatzea garaipena, kutx zeukatenek bezala pil zeukatenek, biek altxaraztea garaikurra. Eta galdu dutenak ere badaude, nabarmen galdu dutenak.\nEsan bezala, unionistak pozik, ufff oso luze bat botata, botoetan ez delako %50a lortu, eta plebiszitu izaera ukatu dutenek horri heldu diote tinko, plebiszitua galdu dutela independentistek aldarrika. Hauek, berriz, zilegitasun osoz esan ahalko dute erreferenduma ukatu zietenei hauteskundeetako emaitzekin erantzun dietela, gehiengo nagusia lortuz.\nDenetarik dago analisietan, eta analisi asko, baina amorragarriena da ikustea zein lotsa gutxirekin erabiltzen dituzten orain boto-portzentaia eta kopuruak bestelako egoera batean holako gehiengo bat zilegitasun demokratiko absolututzat joko luketenek, jo izan dutenek.\nProzesu soberanistarekin aurrera egiteko zilegitasun osoa badutenek, eserlekuen eta boto kopuruen arteko ika-mikan endredatu gabe, %50a ez dela lortu onartuta, lanean segi eta itxaropena kontrarioengan jarri ahalko dute. Kanpainan bezala, hauteskunde ondorengo lehen erreakzioei erreparatzea besterik ez dago ohartzeko independentistagile handiena izaten jarraitzen duela Espainiako estatuak.\nEstatu horren adierazle esanguratsuena den bat hartu nahi dut ahotan, amaitzeko: Espainiako Armada. Iraken atxilotuak jo eta torturatzeagatiko auzia artxibatu egin dute auzitegiek, kolpeen bideoa egon badagoen arren, bideoan ezin omen delako inor identifikatu. Soldaduek bideoa ikusi eta ez dute noski euren burua ezagutu, eta ez beste inorena. Normala da, oso zaila da zure lagun bat ezagutzea bizkarka baldin badago. Bizkarka eta atxilotu bat kolpatzen. Hemen poliziei ere maiz gertatzen zaie. Delitua egin den egun eta ordu horretan beste nonbait dagoen gaztea identifikatzeko ezinago gai eta espezialista diren horiexei.


Sortuta: Asteartea, 2013(e)ko maiatza(r)en 28-(e)an 14:14etan\nJokin de Pedro Hiru liburu hautatu beharko banitu, irakurri ditudan den-denen artean arakatuta, nire lehen begiratua idazle errusiarren apalera lerratuko litzateke, ezinbestean. Zein baina? Asko pentsaturik, eta bat hautatzeak dakarren ezinbesteko inju...\nSortuta: Asteartea, 2013(e)ko maiatza(r)en 28-(e)an 14:11etan\nIñaki SegurolaAlberdania, 2012Liburua gogoeta laburren bilduma da funtsean. Bestalde, autoreak berbatura hitza asmatu du darabilen estiloa definitzeko: ahozkotasunera mugatu gabe ere, bere jarduna berba edo hitzetik abiatzen dela dio, letratik harago. Iz...\nSortuta: Asteartea, 2013(e)ko maiatza(r)en 28-(e)an 14:07etan\nGarazi GoiaElkar, 2013Ibai ihesi doa, berak hala erabakita. Peru, aldiz, besteek erabakita joan da. Deserrian gurutzatu dira biak, ezustean. Iragana aldatu nahi lukete, eta galderak dituzte etengabe buruan: zer gertatuko zen hegazkinek herria suntsitu e...\nSortuta: Asteartea, 2013(e)ko maiatza(r)en 28-(e)an 14:00etan\nBertol ArrietaSusa, 2012 Bertol Arrieta (Zarautz, 1975) idazle, argazkilari eta zinemagilearen bigarren ipuin bilduma argitaratu du Susak. Zortzi narraziok osatzen dute Alter ero, eta izenburuak susmarazten digun legez, “beste ni” batekin aurkitzen d...\nEuskarazko deskontuak Euskontun\nSortuta: Asteartea, 2013(e)ko maiatza(r)en 28-(e)an 13:51etan\nEuskal kontu eta deskontuak eskaintzeko asmoz sortu du Ttakala Kultur Elkarteak, Olaiz Graphic & Weben laguntzarekin, Euskontu (www.euskontu.com). Deskontu plataforma da Eskontu, soilik “euskaraz bizitzeko baliabideak” eskaintzen dituena. Hau da, ...\nSortuta: Asteartea, 2013(e)ko maiatza(r)en 28-(e)an 13:43etan\nIPAR EUSKAL HERRIKO HITZA astekariak webgunea ipini du abian: Iparraldeko-hitza.info. Gaurkotasuneko berriak biltzeaz gain, eduki multimediak eskaini eta iritziari leku egiten dio, baita blogei ere. Gainera, egunero eduki berriak izango ditu, egunetik e...\nMindMeld: trepetatxo kontakatiluak\nSortuta: Asteartea, 2013(e)ko maiatza(r)en 28-(e)an 13:16etan\nExpect Labs Kaliforniako enpresatxo sortu berria da, azken boladan alorreko enpresa handienengandik dirutza jaso duena. Haien produktu nagusia MindMeld da, txateatzeko programa bat, erabiltzailea esaten ari dena aztertu eta haren araberako informazioa pan...\nSortuta: Asteartea, 2013(e)ko maiatza(r)en 28-(e)an 13:12etan\nSortuta: Osteguna, 2013(e)ko maiatza(r)en 02-(e)an 11:06etan


Gernika-Lumoko Udala - Gernikak 'Bakearen Aldeko Kazetaritza' sarituko du\nGernikak 'Bakearen Aldeko Kazetaritza' sarituko du\nGernikako bonbardaketaren urteurreneko ekitaldietan, bakearen eta adiskidetzaren baloreak sustatzea ohiko bihurtu da. Aurten, 82. urteurrena ospatuko den honetan, hiribilduak beste urrats bat ibili gura izan du memoria historikoa berreskuratzeko. Horretarako ondorengo saria emango du lehenengoz: 'George Steer Saria/ Gernika Bakearen aldeko Kazetaritzarekin bat'.\n'The Times' y 'The New York Times' egunkarietan gauzatutako kroniken bitartez, 1937ko apirilaren 26an jasandako eraso bortitzaren berri munduan zabaldu zuen britaniar kazetariaren izena eramango du ekitaldi honek. José Mari Gorroño hiribilduko Alkatearen hitzetan «kazetari honi esker ezagutu zuen munduak egia».\nDeialdiaren helburua da edozein nazioko profesionalek «bakearen aldeko kazetaritza eta giza eskubideen defentsan egindako lana» azpimarratzea, izan ere, lehenengo edizio honen oinarrietan horrelaxe adierazten da. Sari honek balioztatuko du «hainbat gatazketan gertatutakoa kontatzeko, komunikabide grafiko, zein idatzizko, zein ikus-entzunezkoetako kazetari eta korrespontsalen ezinbesteko lana, sarritan bizitza bera ere galtzeko arriskuan egindakoa» Alkatearen esanetan.\nSari hau apirilaren 27an banatuko da, eta hiribilduko Udalak deitutako profesional taldea izango da hautagaien zerrenda gauzatuko duena. Hala ere. epaimahaiaren erabakia «martxoaren bukaeran» emango da Gorroñok adierazitakoaren arabera. Sariaren izaera urterokoa izatea da eta arte lana bakarra izango da saritzat emango dena.\n«Egiarekiko konpromisoa erakutsi duten» kazetarien lana beste batzuetan ere saritu ohi da, urteetan zehar. 2006an George Steer kazetariari omenaldia egin zion hiribildu honek eta, duela bi urte, pertsona honi egindako omenaldia areagotu egin zen, beste kazetari batzuen lana ere saritzeko, besteak beste Mathieu Corman, “Ce Soir” egunkariaren korrespontsal belgikarrari egindakoa, «beronek ere hiribilduaren bonbardaketaren kronika idatzi baitzuen» Gorroño jaunak gogora ekarri zuenez. Horrez gain, 'Bakearen hiria' izen pean munduan zehar ezagututako herri honek, Bakearen eta Adiskidetzaren aldeko Sariak ere banatzen ditu. Aurtengo saria Christos Stylianides zipretar politikariari eta Paul Preston, Ángel Viñas eta Xabier Irujo historialariei emango zaie.


Diabetes and Kidney Disease by Jenny Lodge 400 views\nActa jurado premio avnau 2015 by Gaizka Eraña 274 views\nKeep Your Blood Pressure Under Control by Jenny Lodge 192 views\n2011ko oinarriak euskaraz\n1. HIRI-ALTZARI IRAUNKORRAREN III. IDEIA LEHIAKETA\n2. ARIZMENDI IKASTOLAko Lanbide Heziketako Eraikuntzako Goi mailako Heziketa Zikloak HIRI-ALTZARI IRAUNKORRAREN III. IDEIA LEHIAKETA antolatu du. GAIA: Jarlekua. LEHIAKETA HAU ERAIKUNTZA FAMILIAKO LANBIDE HEZIKETAKO IKASLEEI ZUZENDUTA DAGO. OINARRIAK 1.- Lehiaketa hau 2009-2010 eta/edo 2010-2011 ikasturtean, ERAIKUNTZAKO LANBIDE HEZIKETAKO ikastetxeetan matrikulatuta dauden ikasleei dago zuzenduta. 2.- Lehiaketaren Lurraldetasun eremua honakoa da: Autonomia Erkidego guztietako ikastetxeak. 3.- Aurkeztu beharreko lana HIRI-ALTZARI IRAUNKOR baten DISEINUA izango da: JARLEKUA Derrigorrez aurkeztu beharrekoa: • Aurkeztutako diseinuaren Plantak, Altzaerak, eta Ebakiak. • Aurkeztutako proposamena hobeto ulertzeko, lehiakide bakoitzak perspektibak, argazkiak, infografiak, eskema grafikoak eta beste batzuk aurkez ditzake. • Eraikitzeko xehetasuna.(Eraikuntza-atala; eraikuntza-ebakia). • Proposamenaren azalpenak idatziz. • Grafikoki aurkeztutako dokumentu guztietan lanerako erabilitako eskala azaldu beharko da. • Kolorearen erabilera lehiakide bakoitzaren esku geratuko da. Lehiakide bakoitza edo lehiakide taldea izango da aurkeztutako proposamena argitara emateko erraztasunak emango dituela bermatuko duena. Baita panelaren bizkoizte lanetan ere. Derrigorrez aurkeztu beharreko dokumentuak: • Proposamena DIN-A3 bakar batean aurkeztuko da, luma-kartoizko taulan itsatsita, horizontalki jarrita (420 mm x 297 mm). • Panelean, goiko ezker angeluan, proposamenaren izenburua eta lehiaketaren izenburua agertuko dira. • Aurkezpen teknikak askeak izango dira. • Lanok CD batean ere entregatu behar dira PDF formatoan. 4.- EPAIMAHIAK kontutan edukiko du: • Eraikitze teknikoa eta proiektuaren aurkezpena. • Estetika, originaltasun eta diseinuaren erabileraren arteko erlazioa. • Material egokien hautaketa eta erabilera. • Ingurugiroarekin errespetuzkoak diren materialeta tekniken erabilera. 5.- Lehiaketan parte hartzeko interesa dutenek, 2010eko azaroaren 30a baino lehen, izen emate orria lanbide@arizmendi.ikastola.net helbidera bidali beharko dute. • Proiektuak aurkezteko azken epea 2011ko MARTXOAREN 31 izango da. • Postaz bidalitako lanetan ere, zigilu-marka gehienez, 2011/03/31koa izan beharko du. 6.- Lanak helbide honetara bidaliko dira: Arizmendi Ikastola. Eraikuntzako Lanbide Heziketa. Hiri-altzari Iraunkorraren Ideia Lehiaketa. Otalora Lizentziatua, 8-B 20.500 ARRASATE (GIPUZKOA). 7.- Lanak gutunazal batean bidaliko dira eta honen barruan beste bi gutunazal, “A” eta “B”, joango dira. * “A” gutunazalean dokumentu hauek gehituko dira: • Egilearen edo egileen identifikaziorako datu guztiak. • Ideia edo diseinuaren izenburua. • Ikastetxearen identifikaziorako datu guztiak. • Ikastetxeak sinatutako agiria, 2009-2010 edo 2010-2011an egilea edo egileak bertan eraikuntza famili profesionalarekin zerikusia duten ikasketak burutzen ari direla egiaztatzen duena.\n3. * “B” gutunazalean lana gehituko da, inongo identifikaziorik gabe. • Kanpoaldean, bi gutunazalak diseinuaren izena eramango dute. • Arauak hauek betetzen ez dituen lanik ez da onartuko. 8.- Epaimahaia Arrasateko Udala, LKS Ingeniaritza, Delineatzaileen Elkargo Ofiziala eta Arizmendi Ikastolako ordezkariek osatuko dute. 9.- Epaimahaiaren erabakia 2011ko apirilean argitaratuko da. Erabakia ezin izango da erreklamatu eta sariren bat hutsik gera daiteke. 10.- Sari banaketa Arrasaten burutuko da 2011ko maiatzean, Arizmendi Ikastolak, Arrasateko Udalak eta LKS Ingeniaritzaren laguntzarekin, antolatutako Eraikuntzaren V Jardunaldi Teknikoetan. Sariak Arizmendi Ikastolako web orrian www.arizmendipro.eu, prentsan, aldizkari teknikoetan eta beste komunikabide batzuetan ere emango dira ezagutzera. 11.- Hauek izango dira SARIAK: LEHEN SARIA: CENTRINO ORDENAGAILUA* eta “Arrasate Iraunkorra” garaikurra, ARRASATEko UDALETXEAK emanda. BIGARREN SARIA: CENTRINO ORDENAGAILUA, ARRASATEko UDALETXEAK emanda. HIRUGARREN SARIA: BIDEO KAMARA, LKS INGENIERITZAk emanda. LAUGARREN SARIA: MINI ORDENAGAILUA, GIPUZKOAko GOI MAILAKO TEKNIKO PROIEKTUGILE eta DELINEATZAILEEN ELKARGO OFIZIALAk emanda. GAZTE SARIA: ORDENAGAILUA, ARIZMENDI IKASTOLAK emanda. IKASTETXE SARIA: SKANERRA + KOLORETAKO IMPRESORA (1.go saria jaso duen ikaslearen ikastetxeak jasoko du sari hau) ARRASATEko UDALETXEAK emanda. 12.- Sari banaketarekin batera, saritutako lanen erakusketa egingo da Arrasateko KULTURATEn. 13.- Lanak ez dira itzuliko, 14. oinarrian jarritakoaren kalterik gabe. 14.- EGILE ESKUBIDEAK: Aurkeztutako diseinuak egileen jabetzakoak dira. Lehiaketetaren antolatzaileek lanen hedabiderako bakarrik erabili ahal izango dituzte. 15.- Lehiaketa honetan parte hartzeak, bere oinarriak onartzen direla adierazten du. DATAK LABUR: • Izena emateko epea: 2010eko azaroaren 30. • Lanak aurkezteko azken epea : 2011ko martxoaren 31. • Epaimahaiaren bilkura : 2011ko apirila. • Sari-banaketa: 2011ko maiatza. • Lanen erakusketa: 2011ko maiatza. ARGIBIDEAK: ARIZMENDI IKASTOLA. Eraikuntzako Lanbide Heziketa. Hiri-altzari eramangarrien Ideia Lehiaketa. Otalora Lizentziatua, 8-B. 20500 ARRASATE (GIPUZKOA) TELEFONOA: 943 79 00 27 POSTA ELEKTRONIKOA: lanbide@arizmendi.ikastola.net www.arizmendipro.eu * edo bere balioa eurotan


Andres Egaña hil da, Loiola Batailoiko gudari bergararra - Bergara - Goiena.eus\nAndres Egaña hil da, Loiola Batailoiko gudari bergararra\nJokin Bereziartua Lizarazu 2019-10-08 17:09\nAndres Egaña (ezkerrean) eta Inazio Ernabide, 2017ko maiatzean egin zieten omenaldian.\nUrriaren 2an, 100 urte zituela, zendu zen Andres Egaña Loiola Batailoiko gudari bergararra. Egañak berak eta Inazio Ernabidek omenaldi hunkigarri bat jaso zuten 2017ko maiatzean; Bergarako Udalak eta Intxorta 1937 Kultur Elkarteak antolatu zuten ekitaldia.\nLoiola Batailoia Euzko Gudarosteko lehen batailoia izan zen. Gernikan osatu zuten gerrak eztanda egin ostean borrokara joandako EAJko gazte gipuzkoarrek; Lino Lazkano bergararra zen Loiola Batailoiko kapitaina.\nLarraitz Zeberio Lekuona 2017 uzt 15 Bergara\nErnabidek 100 urte ditu eta Egañak 98. "Oso emozionantea egon da. Ez dut uste hainbeste merezi dugunik", adierazi du Ernabidek. "Jende asko ...


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" author_facet:"R-400" topic_facet:"Lanbide Heziketa" topic_facet:"Mekatronika Industriala (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Fabrikazio Mekanikoa (Lanbide Arloa)"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Egilea: R-400 Proposatutako gaia: Lanbide Heziketa Proposatutako gaia: Mekatronika Industriala (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Fabrikazio Mekanikoa (Lanbide Arloa)\nFabrikazio Mekanikoa (Lanbide Arloa) 4 Fabrikazio mekanikoko produkzioaren programazioa (Heziketa Zikloa). Goi maila 4 Instalazioa eta mantenimendua (Lanbide Arloa) Lanbide Heziketa Mantentze-lan elektromekanikoa (Heziketa Zikloa). Erdi maila Mekatronika Industriala (Heziketa Zikloa). Goi maila Gehiago ... 3 Fabrikazio Mekanikoen Industrietako Segurtasun Planak (Modulua) 3 Galdaketa eta pulbimetalurgiaren bidezko produkzioa (Heziketa Zikloa). Goi maila 3 Kalitatearen kudeaketa,laneko arriskuen prebentzioa eta ingurumen-babesa (Modulua) 3 Lan Arriskuen Prebentzioa (Heziketa Zikloa). Goi maila 3 Metal-eraikuntzak (Heziketa Zikloa). Goi maila 3 Metal-eraikuntzen industrietako segurtasun-planak (Modulua) 3 Sekuritate baldintzetatik deribatutako arriskuak (Modulua) 2 Mantentze-lanen eta kalitatearen prozesuak eta kudeaketa (Modulua) 1 Fabrikazio-teknikak (Modulua) 1 Laneko prestakuntza eta orientabidea (Zeharkako modulua) 1 Linea automatizatuen muntaia- eta mantentze-lanak (Modulua) 1 Lotura- eta muntai-teknikak (Modulua) 1 Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Sistema mekatronikoen irudikapen grafikoa (Modulua) 1 Zenbakizko kontrol bidezko mekanizazioa (Modulua) Guztiak ikusi ... gutxiago ...


Hitzen Uberan, azken hilabeteetako amu eta erreportajeak | Hitzen uberan\n← Hitzen Uberan, azken hilabeteetako elkarrizketak\nPaul Celan poetaren kaiera →\nAbendutik Hitzen Uberanen egin dugun amu eta erreportajeen errepasoa topatu dezakezue jarraian. Bestetik, hemen daukazue aurretik 2015ean egindako amuen zerrenda.\nWoolfen bi eleberri, saiakera bat eta hiruzpalau obra laburrago dauzkagu euskaraz. Urtarrilean egin zituen 134 urte autore britainiarra hil zela, eta haren euskarazko ondareari erreparatu genion erreportaje honetan.\nRobert Filliouren hiru testu\nOtsailean, aldiz, Georges Perec idazle frantziarraren ondareari erreparatu genion. Haren bi eleberri eta hainbat pieza labur dauzkagu euskaraz.\nEva Guerreroren Destruccion mutua asegurada\nMartxoaren hasieran joan ziren 20 urte Marguerite Duras hil zenez geroztik. 2014an bere kontakizun-sorta bat ekarri zuten euskarara Literatura Unibertsala bilduman eta horri erreparatu genion amu batean.


Demagun Madrilei buruz hitz egingo dudala…. » Ibon Cabo\nDemagun Madrilei buruz hitz egingo dudala….\nPublicado por iboncabo a las 16:24:18 en Eusko Alkartasuna, ciudadania, derecho a decidir, derechos humanos, europa, humor politico, internacionalismo\nSei arrazoi sakon Madrilera joateko\n“Allá donde se cruzan los caminos, donde el mar no se puede concebir, donde regresa siempre el fugitivo, pongamos que hablo de Madrid”\nEtorkinak Madrilera joaten dira bizitza hobea lortzeko itxaropenarekin. Askotan, Euskal Herrian zehar gosea berdindu nahi dutenean, Madrilen jartzen dute begirada sutsua, begi-ukaldi tristea, begi-kolpe tamalgarria … euskaldunekoak sentitzen badira ere.\n“Donde el deseo viaja en ascensores, un agujero queda para mí, que me dejo la vida en sus rincones, pongamos que hablo de Madrid”\nMadrileko gerriko gorria betikoa izan zen leku zoragarria. Langileen borroka enborraren gune ospetsua izaten zen bai Espainiako bigarren errepublikako garaian, baita oraindik ere. Madril ez dago urdinez margotuta, gorriz baizik. Eta horregatik, anaia proletarioak joan beharko gara Madrilera, gure anaia arrebei laguntzera.\n“Las niñas ya no quieren ser princesas, y a los niños les da por perseguir el mar dentro de un vaso de ginebra, pongamos que hablo de Madrid”.\nMadrilen ere, iraultza sexuala hasi zen Espainian laurogeita hamar hamarkadan. Madriletik ere badatorkigu “movida Madrileña”. Madriletik etorri zitzaiguna, dena ez zen izan txarra. Ona izango litzateke gogoratzea. Ona izango litzateke internazionalismoari bultzakada ezinhobea eman diezaiogun. Askatasuna batzuetan Madrileko labez jantzita etorri daiteke, nahiz eta aspalditik ez zen gertatu.\n“Los pájaros visitan al psiquiatra, las estrellas se olvidan de salir, la muerte viaja en ambulancias blancas, pongamos que hablo de Madrid”.\n“Franco sozialista nahikoa zen” zioen Esperanza Agirrek 2008ko TVE 1eko telesaio batean. Ez dakit Esperanzak hori zioenean Drogei buruz hitz egiten zuena. Hauts zuria nahiko zabalduta dago Madrileko gauean eta zer edo zer erlazionatuta legoke eskumaren eredu sozio ekonomikoarekin. Etsipena bitxia balitz bezala hazi da asken urteotan Madrilen eta askotan, zoritxarrez, horrelako gauzak ateratzen gaitu pertsonen txarrena lau haizetara. Askotan droga aitzakia baino ez da bizimodutik at erraz egoteko. Hori berriro inori gerta ez dakion, Madrileko jendeak ere gure laguntza behar du bizi hobea eraikitzeko. Joan gaitezen laguntzera!!!!\n“El sol es una estufa de butano, la vida un metro a punto de partir, hay una jeringuilla en el lavabo, pongamos que hablo de Madrid”.\nPobrezia energiaren partida jokatzen ari da Madrilen arbelean. Estatuak eskumen osoa dauka ekoizpen energetikoa ordenatzeko. Madrilera joan beharko gara partida hori jolastera. Zenbat eta zailago etsaiei arauak jarri, orduan eta pobrezia energetikoa gutxiago edukiko dugu. Hotz sentitu behar dute Repsol, Gas Natural, Endesa eta besteek Madrileko parlamentua. Bero sentitu behar dituzte ezkerreko militanteek gure politikak.\n“Cuando la muerte venga a visitarme, que me lleven al sur donde nací, aquí no queda sitio para nadie, pongamos que hablo de Madrid”.\nMadrilen iragaitzaz gaude hor bertan. Euskaldun asko egon ziren Madriletik kanpoaldean bisitaldiak egiten. Gurea ez da izango betirako, gurea bakarrik izango da gauza batzuk ahalik eta azkarren konpontzeko. Madril lokatz sikua baino ez da, ezin dugulako konpondu, gure ustez. Hala eta guztiz ere, joan beharko gara Madrilera eta pentsatu behar dugu haratago, ez da egokia itxuraren arabera iritzia ematea. Goazen ere Madril aldatzera!!!!\nEtiquetas blog: Agregar una nueva etiqueta ;\nEtiquetas todos los blogs: Agregar una nueva etiqueta ;


Erakunde mistoetako praktika feministei buruzko hausnarketan parte hartu dugu - REAS EUSKADI\nErakunde bazkideak Erakunde bizigarriak REAS Euskadi\nColectiva XXK-k joan den azaroaren 12an parte hartu zuen MarxFem-en –Transform!europe-k antolatutako IV. Nazioarteko Konferentzia Marxista Feminista-, REAS Euskadik erakunde mistoen barruan praktika feministak bultzatzen izandako esperientzia partekatuz. Esperientzien mahai horretan ELA eta LAB sindikatuek eta pentsiodunen mugimenduko emakumeek ere parte hartu zuten.\nSilvia Piris (Colectiva XXK) lankideak gorputza eta ahotsa jarri dio REAS Euskadiren parte-hartzeari panel honetan. Mahai horretan, BIZIGARRI-k sortutako gogoeta batzuk partekatu ditugu. Prozesu hori 2015ean abiarazi zuen REAS Euskadik, sarearen eraldaketa feminista bultzatzeko.\nFeminismoek, bai hausnarketa teoriko-politikoetatik, bai eguneroko jardunbideetatik, elementu garrantzitsuak ekarri dizkigute gure erakundeen eraldaketa feministari ekiteko, tarta zati bat nahi ez dugulako, errezeta aldatu baino ideiatik abiatuta. Ildo horretan, Pirisek adierazi duenez, feminismoek “errealitatea zalantzan jartzen eta kritikatzen lagundu digute, ordura arte ikusezin bihurtutako, txikitzat jotako edo garrantzirik gabeko gaiak argituz eta lupa jarriz“. Gure eztabaiden erdigunean honako gai hauek jarri dituzte: pertsonala politikoa dela, sistema heteropatriarkal eta kapitalistak guztiok zeharkatzen gaituela, lanen banaketa eta balorazio desorekatua, botere-harremanak, eta abar. Hau da, gure erakundeen agenden erdigunean interpelatzen gaituzten eta gure bizitzak zailtzen dituzten gaiak jartzen dituzte, guztiok dugun erantzukizun-zatia (desorekatua, baina, azken finean, erantzukizuna) geure gain hartzea dakartelako.\nFeminismoek errealitatea zalantzan jartzen eta kritikatzen lagundu digute, ordura arte ikusezin bihurtutako, txikitzat jotako edo garrantzirik gabeko gaiak argituz eta lupa jarriz.\nREAS Euskadiren kasuan, Ekonomia feministaren ekarpenek agerian utzi dute beharrezkoa dela gure funtsezko printzipioak birpentsatzea eta horiek ikuspegi feministatik nola berregin behar diren ikustea. “Ekonomia egiteko beste modu bat” ezin dela logika heteropatriarkaletan oinarritu ulertu dugu. Bizitzaren zerbitzura dauden ekonomiak eraikitzeak, kapitalaren eta irabazien zerbitzura egon beharrean, nahitaez dakartela emakumeentzat eta gizonentzat bizigarriak diren erakundeak, egiturak eta funtzionamendu-moduak eraikitzea. Begirada ez-patriarkaletatik eta antikapitalistetatik eraikitako erakundeak. Eta, era berean, lankide feministen lanaren zentraltasuna aitortzea mugimendu feministaren eta haren proposamenen antolaketaren eta erreferentzialtasunaren barruan. Silvia Pirisek dioenez, edalontzi komunikatzaileak indartu behar ditugu, eraldaketa sakonak eragin nahi ditugun erakundeen artean elikatuz joan behar dugu, honako hau ikusi ahal izateko: “diskurtso partekatuak nola sendotzen ditugun, gure eremutik eta gure agenda espezifikoekin ematen ditugun antolaketa sozial, politiko eta ekonomikorako beste modu horiek aurrez itxuratzen joateko“.\n* REAS Euskadin lantzen ari garen erakunde bizigarrien kontzeptuan sakondu nahi baduzu, Silvia Pirisek idatzitako “Bizitzeko moduko erakundeak lortzeko bidean” artikulua kontsulta dezakezu Sortu, zaindu, bizi: praktika feministak ekonomia solidarioko erakundeetan Ekonomia Solidarioko 6. Paperean.\n← Bizitza erdigunean: 10 proposamen zaintza-ereduaren beharrezko trantsizioari aurre egiteko → EH Kapitalari Planto! plataformatik Black Friday-ari planto egiten diogu


Koronabirusa Iruñean: Ikasle-egoitza konfinatu dute hainbat covid kasurengatik\nPoliziak atzo gauean jaso zuen egoitzako sarbideak zaintzen laguntzeko Nafarroako Osasun Departamentuaren eskaera; izan ere, egoitza konfinatu egin dute eta ezin da bertara sartu eta bertatik irten.\nNafarroak ordubete aurreratu du ostalaritzaren itxiera eta ezingo da terrazetan erre\nIruñeko ikasle-egoitza bat konfinatu dute hainbat covid-19 kasugatik\nForuzaingoa eta Iruñeko Udaltzaingoa Camplus Pamplona ikasle-egoitzako sarrerak eta irteerak kontrolatzen ari dira, Nafarroako hiriburuko Galizia etorbidean, covid-19 agerraldi baten ondorioz; 13 kasu atzeman dituzte orain arte.\nPoliziak atzo gauean jaso zuen egoitzako sarbideak zaintzen laguntzeko Nafarroako Gobernuko Osasun Departamentuaren eskaera; izan ere, egoitza konfinatu egin dute eta ezin da bertara sartu eta bertatik irten.\n"Une honetan pertsona guztiak barruan daude, eta ezin da bertatik alde egin. Egoitzan dauden osasun zerbitzuek osasun segurtasuna bermatzeko beharrezko probak egiten ari dira", azaldu du Udaltzaingoak.\nOsasun Sailak azaldu duenez, agerraldia "garrantzitsua" izan da, eta ez dute baztertu baheketa egitea.


Mintegia: Larrain-dantza, Lizarrako ingurutxoa — dantzan.eus\nHemen zaude: Hasiera › Komunitatea › Dantzan Ikasi › Mintegia: Larrain-dantza, Lizarrako ingurutxoa\nMintegia: Larrain-dantza, Lizarrako ingurutxoa\nDenok ezaguzen dugu larrain-dantza. Ikusi, entzun, musika jo eta ziur aski dantzatu dugu inoiz. Suit tankerako dantza honek, ordea, haren sorreraren inguruko iluntasunak eta gerora egindako bideak eraginda, izan du eta badu beregan ezagutzeko konturik: dantzatzeko erak direla, osatzen duten zatiak direla, zati bakoitzaren errepikapen kopurua dela... izan da zertaz hitz egin. Adibidez, dantzan.eus-en berriki argitaratu diren 1947. urteko larrain-dantzaren irudietatik gaur egun ikus dezakegun beste larrain-dantza honetara, edo Lizarran bertan ikus daitekeen honetara, edo Galdakaoko Andra Mari taldekoek dantzatu ohi duten beste honetara bada alderik.\nDantzan Ikasitik, larrain-dantza ikasteko ikastaroa izan gabe, Baile de la Era delakoari atzera begiratu bat egitea proposatzera gatoz dantza-kate honen egituratze prozesua, historia eta oinarriak hobeto ezagutzeko asmoz. Herri gehienetan eskaintzen diren plazako dantzen ikastaroetan ohikoa izaten da larrain-dantza, eta horietako irakasle aritzen direnentzat lagungarri gerta daiteke mintegi hau. Apirilaren 16an egingo dugun mintegian saio teorikoa eta saio praktikoa izango ditugu. Teorikoan, Julian Romanoren inguruko XX. mendeko lehen testigantzetatik hasi eta Beruete, Elizaga edo Olazaran bezalako abizenek zer esan izan duten larrain-dantzaren bilakaeran ikusi eta entzun ahal izango dugu. Praktikoan berriz, gaur egun Lizarran bertan dantzatzen den moldeari errepasoa egingo diogu.\nRaquel Ugartondo eta Javier Lana - Lizarraldeko Herri Dantzen Tailerra\nTaller de Danza Popular de Tierra de Estella - Lizarraldeko Herri Dantzen Tailerra 2013an sortu zen folklorea ezagutarazi eta helduentzat dantza eskaintza bideratzeko. Raquel Ugartondo eta Javier Lanak gidatu eta bultzatuta, Dantza Plazan izeneko ekimena bultzatzeaz gain, erakusketak ere antolatzen dituzte, beti ere herriko jai egitarauan parte hartzeari arreta berezia jarriz. Gabon gauean artzainek dantzatu ohi zuten Pastorela de Dicastillo izeneko ohitura berreskuratu dute. Gaur egun Lizarra, Villatuerta, Deikaztelu eta Ameskoabarrena herrietako 80 pertsona inguru batzen dira Lizarraldeko Herri Dantzen Tailer honetan.\nRaquel Ugartondo eta Javier Lana, Lizarraldeko Herri Dantzen Tailerra.\nRaquel Urgartondok urte gutxi, 2012tik hona, baina bizi-biziak daramatza dantza tradizionala bertatik bertara ezagutu, ikasi eta sakontzeko ahaleginean. Javier Lanak berriz 70eko hamarkadan Larraiza dantza taldean ekin zion dantzaren ibilbideari. Hasierako jarduera 40. hamarkadan Francisco Beruetek koreografiatutako dantza errepertorioa dantzatuz hasi zuen, nahiz eta gerora beste herrietako euskal dantzak ere ikasi zituen. Raquel eta Javier, biak ere Francisco Beruete Dantzari Ohien elkarteko kide izandakoak, gaur egun Herri Dantzen Tailerrean murgilduta daude burubelarri.\nIrakaslea: Raquel Ugartondo eta Javier Lana (Lizarraldeko Herri Dantzen Tailerra)\nDatak: 2016ko apirilak 16, larunbata


Tradizioaren barruan, modernitatea - Bizkaiko Hitza\nTradizioaren barruan, modernitatea\n2013, urtarrilak 11 Bizkaia 231\nHerri kirolak, pilota, inauteriak, bertsolaritza... Euskal Herriko tradizioen berri emateko modu bitxia eta berritua aurkeztu du Antton Irustak Aurkitu Euskal Herriko tradizioetan liburuaren bitartez. Non dago Wally? formatu ospetsua oinarri hartuta, kultura zabaltzeko bide bati ekin dio Irustak.\nHarri jasotzaileen harriak, arraun bat, Marijaia, joaldun baten kapela edota sanblasetako kordelak bilatu behar dituzte liburuak proposatzen dituen jolasetan parte hartu nahi dutenek. Ohiko tradizio horiez gain, ordea, surfa edota Guggenheim museoa ere ageri dira, besteak beste.\n"Sarri, tradizioari buruz berba egitean zer aipatu behar dugun ez da zehazten. Kasu honetan, egin dudana da gure tradizio zaharrez gain —mitologiaren ingurukoak eta inauteriak, besteak beste—tradiziotzat har daitezkeen beste atal batzuk jorratu", azaldu du Irustak berak. Izan ere, "janariaren inguruko ohiturak eta bestelakoak ere ageri dira, tradiziotzat har daitezkeenak, hain zuzen ere". Euskal Herriko ohitura moduan hainbat alor azaltzen dira liburuan "jendeak tradiziotzat hartzen ez dituenak". Besteak beste, surfa izan liteke. "Nik uste dut jada tradiziotzat hartu beharko litzatekeela. Bestalde, gaur egun Euskal Herrira etorri eta Guggenheim museora joatea ere ohitura bat da; ibilbide turistikoak ere badaude, sarri errepikatzen direnak", azaldu du egileak.\nHain zuzen ere, hamabi unitate didaktiko —orri bik osatzen dute unitate didaktiko bakoitza— jasotzen dituen lana da Aurkitu Euskal Herriko tradizioetan. Lehenengo bi fitxak herri kirolei buruzkoak dira. Pilota, jaiak, inauteriak, kultura herrikoia —bertsolariak, San Joan gaua, San Tomas, San Blas, Agate Deuna...—, museoak eta eraikinak, euskal dantzak, gastronomia, mahastiak eta ardoak —ardoaren ibilbidea ahaztu gabe—, surfa, enbor moztea eta ibilbide turistikoak dira lan horrek jasotzen dituen atalak.\nEuskaraz eta gaztelaniaz dago eskuragarri liburua. "Nik euskaraz idatzi nuen. Baina ikusi nuen bai Euskal Herrikoentzat eta bai kanpotik datozenentzat ere interesgarria izan litekeela. Irudi berberak erabili ditut. Helburua da kanpotik ikus dezaten badauzkagula tradizio interesgarri eta erakargarri batzuk".\n"Irakurketa prozesura irekita daudenentzat" da liburua. "Jolas didaktiko ukitu bat dauka: informazioa irakurri bai, baina jolasa ere proposatzen da informazio horren inguruan. Esaterako, esku pilotako partida batean pilota batzuk desagertu egin dira, eta umeak aurkitu egin behar ditu ilustrazio osoan edo unitate bakoitzean", azaldu du.\nTradizio zahar eta modernoak\nHelburua edozein liburuk izan beharko lukeena dela dio Irustak: "Irakurketarekin gozatzea". Bestalde, "euskaldunok tradizio zaharrak eta modernoak ditugula eta biekin bat egin daitekeela" ere erakusten duela gogorarazi du. "Oso pozik nago liburu honekin, tradizioaren inguruan modernitatearen kontzeptua sartu delako", esan du.\nHainbat kultur alorri buruzko "zertzelada" batzuk besterik ez du ematen Irustak bere lanean. Horrek jendearen interesa pitz dezakeela deritzo, eta handik abiatuta gai bati edo besteari buruz informazio gehiago bilatzeko grina piztu.\nEsan bezala, idazlea Antton Irusta da, bilbotarra. Marrazki egilea, ordea, kataluniarra da, Francisco Valiente. "Uste dut Euskal Herriko koloreak eta nik nahi nituenak harrapatu dituela", azaldu du.\nSusaeta argitaletxeak "euskal kulturaren aldeko apustu handia" egin duela ezin dela aipatu gabe utzi iritzi dio Antton Irustak. Bide horretatik, gogora ekarri duenez, azken boladan hainbat herri ipuin idazten dabiltza. "Besteak beste, Olentzerori buruzko ipuin moderno bat idazten ari naiz". Istorio horiei "ukitu moderno bat emateko" apustua egin du argitaletxeak, Irustaren esanetan. "Eta horretan dihardut azken hiru urteetan", zehaztu du.


Nekazal Garapena - Bizkaia Ttipi Ttapa - Fitxa didaktikoak - Bizkaia.Eus\nPartaideei txangoan bisitatutako eskualdeko berariazko fitxa didaktiko bana emango zaie, bidaia osatuko duena. Fitxa horien informazioa euskaraz zein gaztelaniaz agertuko da eta erabilitako lengoaia programaren hartzaileak diren ikasleen hizkuntzara egokituta dago. Horrez gain, erabiltzen den terminologia teknikoaren definizioak ditu, hobeto ule tzeko.Fitxa didaktiko horietako bakoitza hurrengo atalek osatuta dago:\nBizkaiko lurraldearen barneko kokapen-mapa, enklabearen egoera geografikoaren deskribapen laburra eta gunearen alde nabarmenenak dituena\nBizkaiko alde kultural orokorrei zein eskualdekoari egiten zaie erreferentzia, hurrengoak nabarmentzen direla:\nBaserria eta beste motako eraikinak, herri-etxebizitza eta babes-ikurrak, abereak baserrian, etxeko ohiturak.\nArtzaintza eta beste lanbide batzuk.\nEskualdeko natur gune naturala bereizi duten aldeen deskribapena: orografia, ibaiak, paisaia mota, klima, flora eta fauna … Era berean, gunearen leku adierazgarrienak azpimarratzen dira, hala nola mendiak, haranak, kobak edo natur gune natural babestuak.\nEskualdeko nekazaritza- eta abeltzaintza-ustiategiek egindako jardueren definizioa eta azalpena, beren ezaugarriak eta helburu nagusiak, funtzionamendua, instalazioak, ekoizpen-prozesuak, erabilitako tresnak, merkaturatzea eta bisitatu beharreko ustiategiak.\nJolas eta denbora-pasa batzuen bitartez, egunean irakatsitako ezagueren laburpena egingo da.


Valentziako nekazaritza-sektoreak laguntza gehiago eskatu ditu nekazaritza ekologikoa garatzeko | Consumer\nValentziako nekazaritza-sektoreak laguntza gehiago eskatu ditu nekazaritza ekologikoa garatzeko\nNekazaritza-erakundeek eta kooperatibek gobernuari eskatu diote programan sartu ahal izateko. Izan ere, nekazariek ziurtatzen dute 2000. urtetik aurrera ekoizpen ekologikoa hastea erabaki dutenei ezin zaiela harrera egin. Laguntzen helburua valentzieraren eremuan jarduera ekologikoa bultzatzea da. Jarduera horrek azalera galdu du azken bi urteetan.\n2001ean, Valentziako Erkidegoak estatuko azalera ekologikoaren% 3,75 zuen 1999an baino. Egoera hori dela eta, nekazaritza-elkarteek jarduera sustatzeko irtenbideak bilatu behar izan dituzte. Union de Llauradors-en arabera, Espainiako eta Ebko herrialdeen artean alde handiak daude, baita herrialde bereko eskualdeen artean ere. Víctor Gonzálezek, Unó de Llauradorseko arduradunak, dio Sizilian olibadiaren prima Espainiakoa baino 2,81 aldiz handiagoa dela, El Pais herriaren arabera.\nnekazaritza ekologikoa Valentzia Valentziako nekazariak


Pribatutasun-politika - LAZKAOKO UDALA\nModu hauetan eskura ditzake datuak Lazkaoko Udalak:\nDatuak webgune honen bitartez edo edozein azpidomeinu, mikrosite edo aplikazio mugikorren bitartez ematen dizkiguzularik, jaso egiten dugu informazioa; esate baterako, erabiltzaile gisa izena ematen duzularik, edozein formulario datu pertsonalekin betetzen duzularik edo zuzenean posta elektronikoz guregana jotzen duzularik.\nZuere erantzukizuna izango da zure datuak eta profila zuzen eta eguneratuta mantentzea, eta Lazkaoko Udalak ez du inongo erantzukizunik izango zuk hala egin ezean.\nWebgunea bisitatzen duzunean, datuak bidaltzen dira zure nabigatzailetik gure zerbitzarira, zerbitzuak optimizatzeko eta erabiltzaile gisa duzun esperientzia hobetzeko; esate baterako, web-orrira hirugarrenen zerbitzuen bitartez sartzen zarenean -edo gure zerbitzuetan saioa hasten-, hala nola sare sozialen edo Googleren bitartez. Datu horiek automatikoki jaso eta gorde ditzakegu, geuok edo hirugarrenek, gure izenean.\nKasu hauetan datu horiek honako hauek har ditzakete barne:\nAdministrazio Prozedura Erkidearen urriaren 1eko 39/2015 Legearen 28.2 artikuluaren ildotik, edozein administraziok landutako dokumentuak kontsultatu edo eskuratu ahal izango ditu Lazkaoko Udalak baldin eta datuen tratamendua beharrezkoa bada interes publikoko zereginen baterako edo Udalari dagozkion botere publikoak gauzatzeko -Datuak Babesteko Araudi Orokorraren 6.1 e) artikulua-. Izan ere, lege horretan jasotakoaren ildotik, administrazio publikoek ez diete interesdunei galdatuko aplikatzekoa den araudiak eskatzen ez duen edo interesdunak lehendik edozein administraziori emana dion datu edo agiririk.\nPolitika hau onartzen duzularik, ahalmena aitortzen diozu Lazkaoko Udalari proiektu sozialak, kulturalak edo kirolaren arlokoak nahiz lankidetza-hitzarmenak edo beste garatzeko akordioetara iritsia den entitate edo organizazio publiko nahiz pribatuei datu osagarriak eskatzeko, beharrezko direlarik aurreko helburuetarako beharrezko den informazioa osatzeko.\nBeste inoren datuei dagozkielarik, kontu berezia eduki behar duzu horien pribatutasuna errespetatzeko, izaera pertsonaleko datuak komunikatu edo publikatzean. Datuen titularrak bakarrik baimendu dezake bere datu pertsonalen tratamendua. Hirugarrenen datuak ematen badizkiguzu, zure erantzukizuna da aldez aurreko eta berariazko adostasuna edukitzea haien datuak tratatu eta komunikatzeko, eta haiei jakinaraztea Udalak beraien datuak tratatuko dituela. Hirugarrenen datuak haien adostasunik gabe argitaratzeak, datuak babesteko araudia urratzeaz gain, ohore-eskubidearen, intimitate-eskubidearen eta norberaren irudiaren eskubidearen inguruko araudia ere urra dezake. Hirugarrenen datu pertsonalak ematen badizkiguzu, pribatutasun-politika hau onartzen duzularik berariaz bermatzen duzu interesdunaren baimena duzula horretarako, eta erantzukizun orotatik libre uzten duzu Udala hark erreklamaziorik eginez gero; esan nahi baita interesdunaren izenean datuak komunikatu dizkiguna eta ez beste inor izango dela erantzule halakoetan.\nBehar izanez gero, datuak hartzeko bideetako bakoitzean -webguneko formularioak, paperezko formularioak, lokuzio edo kartelak eta informazio-oharrak- txertatutako informazio-klausulen bitartez adieraziko dira helburu esplizituago eta zehatzagoak, kasuan kasuko.\nOro har, ematen dizkiguzun datu pertsonalak arreta- historia bat mantentzeko gordeko ditugu, eta gure zerbitzuak modu efizientean kudeatzeko, Lazkaoko herritar izaerari eusten diozun bitartean eta, interesduna zeran aldetik, ezabatzeko eskatzen ez duzun bitartean; eta, hala eskatuta ere, mantendu egingo ditugu, blokeatuta bada ere -behar den denboraz, tratamendua mugaturik-, beste helbururik gabe ezpada bete beharrekoak zaizkigun lege- eta kontratu-betebeharrak betetzea, edo gure erantzukizun oro preskribatu arteko legezko epeak igaro arte, edo interesdunarekiko harremanetatik sortzen diren erreklamazioak bideratu nahiz halakoetan defendatzeko.\nEmaten dizkiguzun datuak hirugarren entitateei komunikatu ahal izango dizkiegu, datu-lagatzailearen eta datu-hartzailearen eginkizun legitimoekin zuzeneko lotura duten xedeak betetzeko, baita datu-komunikazioak egiteko lege-betebeharra dagoen entitate edo erakundeei ere, edo proiektu sozialak, kulturalak edo kirolaren arlokoak nahiz lankidetza-hitzarmenak edo beste garatzeko akordioetara iritsiak garen entitate edo organizazio publiko nahiz pribatuei.\nDatuetan sartzeko eskubidea: Zein datu pertsonal tratatzen ari garen galde egin diezagukezu, baita horien kopia eskatu ere.\nZuzentzeko eskubidea: Oker dauden datu pertsonalak zuzentzeko eska diezagukezu, eta osatugabeak osatzeko, baita adierazpen osagarria eginez ere.\nEzabatzeko eskubidea (ahanztura-eskubidea): Zure datu pertsonalak ezabatzeko eska diezagukezu, baldin eta, zertarako bildu ziren, horretarako dagoeneko beharrezko ez badira, adostasuna emateari uzten badiozu, legez kanpoko tratamendurik eman bazaie edo legezko betebeharra bete bada.\nEskubide horiek baliatzekotan, eskabidea egin beharko diozu Udalari, idatziz eta izenpetuta, eta nortasun-agiria aurkeztu, pribatutasun-politika honen hasierako atalean adierazitako posta-helbidera edo helbide elektronikora igorriz. Zure datuak aldatuz gero, helbide berean jakinarazi beharko duzu. Eskabide horietako edozein jasotzen dugularik, legezko epeetan erantzungo dugu.\nDatuak Babesteko Euskal Bulegoaren aurrean erreklama dezakezu. Balia ditzakezun eskubideen inguruko informazio gehiago nahi baduzu, edo horretarako formularioak eskuratu, Datuak Babesteko Euskal Bulegoaren webgunera jo dezakezu: www.avpd.es.\nOrobat balia daitezke eskubide horiek online, Lazkaoko Udalaren egoitza elektronikoaren bitartez.


Leo nortasuna: Zure Zodiako Zeinuari buruzko guztia agerian uzten dugu! - Astrologia\nLeo nortasuna: beti jakitea amestu duzun guztia\nEzagutu Leo nortasuna osotasunean, indarguneak, ahultasunak eta bateragarritasuna barne. Jakin zergatik Leo izarra eta zodiakoaren buru naturala den.\nZeinu horretatik jaiotakoa bazara, ulertuko duzu maitatu, errespetatu eta miresteko zure beharra dela aurrera bultzatzen duena. Zure nortasunaren ezaugarriak eskuzabala, epela, autoritarioa izateaz gain, batzuetan konplexua izatea da. Izan ere, Leo pertsonalitate batek arreta zentroa izatea maite du, baina batzuetan oso kontziente izan daiteke, batez ere maiteminduta daudenean. Iritsi da seinale hau berriro ere fokuetara sartzeko, Susan Taylor-ek pertsonaia karismatiko honi buruz behar dituzun astrologia argibideak erakusten dituelako. Azken finean, zure agintari planeta eguzkia denean, zaila da zuhurra izatea!\nZeinu honi buruzko datuak\nZer adierazten du zeinuak?\nZeintzuk dira zeinu honen datak eta nortasuna?\nZer gertatzen da haien ezaugarri nagusiekin?\nZer moduz haien akatsak?\nHau al da nire goranzko seinalea ere?\nZein dira maitasunean dituzten partidarik onenak?\nLeo nortasunaren ezaugarriak ezagutzeko datuak\nAukeratu dugu Leori buruzko 15 datu dibertigarri putz egingo zaituztela ziurtatzen dutenak!\nLeo datak: Uztailak 23 - Abuztuak 22\nIndarguneak: Atsegina, antolatua\nOspetsu ospetsuak: Kylie Jenner eta Joe Jonas\nMatxurak: Harrotasuna, jarrera autoritarioa\nHarribitxiak: Topazoa, diamantea\nZodiako elementua: Sute\nKoloreak: Horia, laranja\nDagozkien gorputz atalak: Bihotza, begiak, arteriak\n♌ Zer sinbolizatzen du Leok? ♌\nLehoiaren melena, bizkarrezurra eta bihotzaren bi erdiek Leo adierazten dute. Lehoia erabiltzeak eguzki zeinu honen lidergo ausarta, jarrera ausarta eta abenturazko ezaugarriak adierazten ditu. Zodiakoan, Leok boterea eta erregetasuna sinbolizatzen ditu, baita eskuzabaltasuna, harrotasuna, aintza, noblezia eta hutsalkeria eta harrokeria ere. Maitasunaren, bihotzaren, sorkuntzaren seinalea da, gure lanak edo gure seme-alabak izan. Beti dago luxuaren, plazerraren eta handinahiaren ideia zeinu honekin lotuta.\nThe Eguzkia zure planeta nagusia da eta izar distiratsu honek bere distira guztia eskaintzen dizu, hau da, ezinezkoa zaizu faltatzea! Zure itxura beti txukuna da eta jendea erakartzen duen aura deskribaezina igortzen duzu. Zure nortasun bero eta eskuzabala nagusi eta autoritarioa da.\nzer esan nahi du 9. zenbakiak\n>> Irakurri hemen zodiako zeinuei buruz<<\nLeoren datak eta nortasuna: uztailaren 23tik abuztuaren 22ra\nLeo nortasuna ezin duzu galdu, bertakoak beti baitira gauza lodietan eta badute jendeak jarraitzen duen aura deskribaezina. Norbere buruarekiko konfiantzaz gainezka egiten dute eta arrakasta izan dezaten bidea egiten jakin dute. Maite dute beren maiteak poztasunean parte hartzea eta beti entzuleentzat jolasten dute. Batez ere eskuzabalak dira eta zodiako zeinu oso leiala.\nSeinale horrek bere beharrei garrantzi handia ematen die, eta askotan besteen aurretik jartzen da. Eurek estimatzen duten lagunez inguratuta egotea maite dute eskuzabaltasuna eta leialtasuna . Zeinu horretako bertakoak festaren bizitza eta arima bezala ezagutzen dira eta edonora eramaten dute berotasuna. Arreta maite dute eta jendearen begiak dituzte. Zodiako hau 3 Sute zeinuetako bat da eta, beraz, jaiotzetiko komandantea da! Jende hauek bizitza antzezpen gisa ikusten dute, horregatik beti ematen diote dena bere onena.\nzer den eskorpioiaren elementua\nJende hau benetako festako animaliak dira! Haiek dira xarmangarria eta segurtasunezkoa, eta beti jakin jendetza nola bildu. Nahiz eta pertsonaia borborka izan, zailtasunak sor daitezke bertako horiek beren lorpenekin obsesionatzen direnean. Harroak, malguak eta alferrak ere izan daitezke.\nZeintzuk dira Leo nortasunaren ezaugarri nagusiak? - Bertako hauek leialak eta handinahiak dira\nIkusgarria zara, zalantzarik gabe! Nor bezala energiaz gainezka eta beti ondo inguratuta daudenak, gauza bakarra nahi duzu, eta hori zure bizitza apartekoa izatea da. Noski, beti ohartu behar izateak zure ingurukoak estal ditzake batzuetan, baina konpentsatzen duzu zure eskuzabaltasunarekin bakarrik berdintzen diren leialtasun eta leialtasun mailak. Erdipurdikeria gorroto duzu eta, beraz, ez zaizu ezer gustatzen zure maiteak hondatzea baino, nahiz eta prezio handia ordaintzea. Bikaina eta sutsua zara, bai zure bizitza profesionala eta bai zure proiektu pertsonalak elikatzen dituen anbizio gogor batek bultzatuta.\nZure antolakuntza gaitasunak benetan gorenean daude zeure buruari eta besteei gertakari handiak eta oparoak egiten ari zarenean. Gainera, zure lagunek hobe duzu zure jarraipena jarraitzea zure mugagabea delako. Erraza da, aktibo jarraitzen ez baduzu, kalera ateratzen ez bazara, asperdurak hobera egiten du. Lanean ere gauza bera da, neurri erdiak jasan ezin dituzunean. Beti zaude ardura gehiago hartzeko eta proiektu handiak eratzeko prest. Badakizu prestigioa ezin dela lortu eskuak zikindu gabe eta zure ingurukoen aitortza baino ezer ederragorik ez dagoela zure begietan.\nZeintzuk dira Leoren nortasunaren akatsak? - Jende hau harroa eta autoritarioa da\nJende hau, zodiako zeinu harroenetako bat izanik kosta ahala kosta egon nahi dut, inguruko guztiak birrintzea esan nahi badu ere. Ezin dute jasan bigarren plano batera jaitsi eta itzalpean bizitzeko pentsamenduak kezkatu egiten ditu. Askotan autoritarioak dira eta batzuetan despotikoak ere izaten dira, eta haien ateraldiak ezin dira opariekin ezabatu ...\nNagusi zara askotan eta ikasi behar duzu zure ateraldiak ezin direla opariekin ezabatu. Ez, ezin duzu horren erraz barkamena erosi ... Zure harrotasunak askotan zure burua desafiatzea eragozten dizu, baina hala eginez gero, baliteke zure gogoak eta ilusioak lider bikaina izatea lortzea. Nahiz eta, t Hemen ez dago inguruko guztiei buruz nagusi tonu paternalista nagusi. Zure burua jantzi egiten duzu etengabe beste jendea hunkitzen saiatuz. Bizitzako azaleko alderdiei arreta gutxiago eskaini beharko zenieke eta benetan bihotzean zaudenari leku gehiago eman.\nzer esan nahi du 10 zenbakiak Bibliako numerologian\nEzagutu zure patua psikiko baten laguntzarekin! Irakurketa guztiak% 100ean arriskurik gabeak dira, isilpekoak eta anonimoak .\nZer esan nahi du Leo zure goranzko seinale gisa izateak?\nLeo zure jaiotza-taulan igotzeak egiten zaitu bizia, instintiboa, felinoa eta behatzailea. Bertako batzuentzat anbizio, inbidia eta desio gehiago emango dizkizu. Bat da sormenaren ikurra eta zuhurra baina inspiratuagoa bihurtuko zaitu. Zure sentimenduak eta pentsamenduak gehienek baino errazago adierazteko gai izango zara, beraz. Beste batzuentzat, haurrenganako nahia biderkatuko du.\n- Erabili gure goranzko zeinuen kalkulagailua gehiago jakiteko -\nOrain zure gorakorra ezagutzen duzula, ezagutu zure nortasuna zehatzago:\nAries eguzkia Leo igotzen\nTaurus eguzkia Leo igotzen\nGemini eguzkia Leo igotzen\nMinbizia eguzkia Leo igotzen\nLeo eguzkia Leo igotzen\nVirgo eguzkia Leo igotzen\nLibra eguzkia Leo igotzen\nEskorpioiaren eguzkia Leo igotzen\nSagittarius eguzkia Leo igotzen\nCapricorn eguzkia Leo igotzen\nAquarius eguzkia Leo igotzen\nPisces eguzkia Leo igotzen\nLeo bateragarritasuna: Nor da haien bikoterik egokiena?\nLeo jendea Ariesekin bateragarriena da, Sagittarius eta Libra. Sagittarius-ekin maitasun partida ona egiten dute, ikuspegi eta bizitza helburu bera partekatzen dutelako, benetan uhin luzera berean daudelako. Libra-rekin, haien nortasun dotoreak eta antzeko zaletasunak bikain bihurtzen dituzte.\nHauen partidarik onenak hauek dira:\nLeo + Aries bateragarritasuna partida leherkorra da\nLeo + Libra bateragarritasunak bikote xarmangarria osatzen du\nLeo + Sagittarius bateragarritasuna maitagarrien ipuin osoa da\nAmetsetako pertsonak aura ona, nortasun txinpartatsua eta zure ondoan distira egin behar du. Bertako hauek opariekin dutxatu ahal izateko pertsona bereizi eta dotore batekin bizi nahi dute.\nZein pertsona motarekin bateraezinak dira?\n'Inoiz ez dut zorterik izan', 'oso gogorra da', 'gauzak ez zaizkit inoiz egiten'. Leo pertsonalitate batek ezezko esaldi hauek entzun bezain laster, berehala ihes egiten dute! Ezerk ez ditu itzaltzen denbora guztian kexatzen den jendeak baino. Negatibitatea kutsakorra da, eta bertakoek ez dute baikortasuna galdu edo distira lausotu nahi. Pertsona mota hau oso toxikoa da nortasun honentzat. Egun osoan kexaka entzuteak kumeak eta haserreak eragin ditzake ...\npatua 11 zenbakia esanahia\nNortasun ezaugarri gehiago agerian uzten ditugu galdu ezingo dugun bideoan:\nZeinu honi buruzko xehetasun gehiago:\nIzar ikur hau irakurri duzunean, Susan Taylorrek urrats bat gehiago eman eta eduki bikain hori guztia ikustea proposatzen dizu:\nZoratuta zaude zeinu honekin? Hona hemen Leo bat erortzeko 5 arrazoi eta Leo gizon bat nola erakarri\nZer dago gordeta gaur? Leo horoskopoa gaur.\nZer du aurten? Leongo horoskopoak 2021 guztiak agerian uzten ditu\nHau al da seinale ezagunena? Jakin zein den zodiako zeinu arruntena?\n* Literatura Iturria: Inoiz beharko duzun astrologia liburu bakarra, egilea; Joanna Martine Woolfolk, 2012an argitaratua eta hemen eskuragarri: Amazon - Inoiz beharko duzun astrologia liburu bakarra\nGabonetako dekorazio estilo ezin hobea Zodiako zeinuaren arabera\n100 amets arruntenak\n3 eta 8 numerologia\nmerkurio 2019ko egutegi atzerakoia\n5 eta 1 zenbakiko bateragarritasuna\nnolako zaporea du kakao gordinak\nnumerologia 1 eta 2 bateragarritasuna